
(Creştinism  practic . 

Domnul  director  al  acestei  reviste  mi  a  cerut  un  ar¬ 
ticol  despre  Congresul  dela  Stockholm  la  care  am  par¬ 
ticipat  ca  însoţitor  al  I.  P.  S.  mitropolit  al  Ardealului. 
E  greu  să  scrii  scurt  despre  un  eveniment  fără  precedent 
în  istoria  bisericească.  Au  participat  680  delegaţi  din  28 
de  ţări  din  toate  continentele. 

Protestanţii  din  lumea  întreagă  s’au  întâlnit  cu  or¬ 
todocşii ,  reprezentând  peste  300  milioane  de  creştini.  Cine 
ar  fi  crezut  că  unitatea  e  cu  putinţă  numai  in  catolicism, 
încearcă  o  crudă  desamăgire.  Unităţii  esterloare  şi  arti¬ 
ficiale  a  spectacolelor  latine,  se  opune  unitatea  spirituală 
a  Congresului  dela  Stockholm.  Acest  congres  înseamnă 
cel  mai  mare  act  în  viaţa  religioasă  a  lumii  moderne. 
El  a  ieşit  din  sanctuarul  divinităţii  şi  s’a  sălăşluit  în 
centrul  sferelor  vieţii  omeneşti.  Ceea  ce  caracterizează  acest 
congres  e  faptul  neobişnuit  că  ti  au  participat  numai  teo¬ 
logi  şi  reprezentanţi  ai  organizaţiilor  istorice  religioase 
din  lume,  ci  un  însemnat  contingent  de  învăţaţi  profani 
somităţi  ştiinţifice,  bărbaţi  de  stat,  sociologi,  economişti, 
filantropişti,  pedagogi ,  ziarişti ,  bărbaţi  şi  femei ,  animaţi 
de  idealul  de  a  găsi  în  viaţa  şi  doctrina  Mântuitorului 
Hristos  soluţiuni  practice  pentru  raporturile  de  viaţă  dintre 
individ  şi  individ,  dintre  individ  şi  neam,  rasă,  stat  şi 
omenire. 

Acest  congres  a  fost  organizat  printr'o  artă  desă- 
vărşită  ţi  a  fost  încoronat  cu  succes  mai  presus  de  orice 
aşteptare .  Meritul  aceştia  succes  se  datoreşte  secţiei  bri¬ 
tanice,  care  a  pregătit  rapoarte  temeinice,  cu  o  competenţă 
rară. 

Anul  trecut  s'a  ţinut  un  congres  la  Birmingham,  cu 
un  program  similar.  De  trei  ani  de  zile  lucrau  12  co¬ 
misii  de  specialişti  pentru  acel  congres.  Vastul  material 
al  Congresului  de  atunci  se  cuprinde  în  12  volume  de 
erudiţie  şi  de  seriozitate  engleză. 

Problemele  economice  şi  industriale  precum  sunt:  omul 
şi  proprietatea ,  cooperaţia  în  industrie,  munca ;  sau  mo¬ 
rala  şi  relaţiile  sociale  ca :  familia,  locuinţa ,  relaţiile  din¬ 
tre  sexuH \  tratamentul  crimei ,  căsătoria ,  controlul  naşte¬ 
rilor,  protecţia  copiilor,  alcoolismul;  problemele  interna¬ 
ţionale,  ca  chestia  rasei,  înlocuirea  forţei,  arbitragiul,  asi¬ 
gurarea  păcii  universale,  problema  educaţiei  şi  a  coope¬ 
rării  bisericilor,  întreg  acest  complex  al  vieţii  moderne  a 
fost  pus  în  lumina  evangheliei  lui  Hristos. 

O  nouă  semnificare  au  dobândit  aceste  probleme 
înaintea  congresiştilor  de  la  Stockholm  fiind  verificate 
prin  consensul  unanim  al  unui  areopag  constituit  din 
Germani,  Francezi,  Englezi,  Americani  şi  Ortodocşi.  O 
intuiţie  profetică  avea  l.  P.  S.  mitropolit  Nicolae  al  Ar¬ 
dealului,  când  a  zis,  într'un  cerc  de  prelaţi  anglicani,  or¬ 
todocşi,  suedezi:  « Duhul  lui  Hristos,  din  studiile  mele  şi 
din  tot  ceea  ce  se  desfăşură  în  acest  congres,  îmi  apare 
atât  de  măreţ  şt  fără  de  hotare  încât  nici  o  biserică  nu 
poate  pretinde  că  i  posede  întreg  şi  esclusiv  —  de  unde  ur¬ 
mează  că  toate  bisericile  şi  con  fesiunile  sunt  indicate  să-şi 
întindă  mâna  spre  colaborare,  desvoltând  respectul  reiproc 
la  iubire  frăţească  până  ce  vom  ajunge  să  vedem  resta- 
bilindu  se  unitatea  desăvârşită  a  trupului  mistic  al  lui  Isus 
Hristos». 

Toţi  cei  de  faţă  au  fost  profund  impresionaţi  de  măr¬ 
turisirea  prelatului  ortodox,  iar  simpaticul  nostru  amic 
Rev  Douglas,  prof.  universitar  din  Londra,  a  făcut  ob¬ 
servarea  că  această  declaraţie  are  să  devie  memorabilă 
şi  o  peatră  fundamentală  în  relaţiile  noastre  interconfe- 
sionale.  Nizuinţa  de  apropiere,  de  unire  în  sânul  confe- 

sianilor  protestante  s'ar  părea  paradoxală  şi  cu  toate 
acestea  ea  esistă  şi  e  triumfătoare  dela  primul  pas ,  pre¬ 
cum  dovedeşte  Federaţia  din  America  şi  cea  din  Canada. 
Hipnotismul  individualismului  a  întimpinat  o  reacţiune 
sănătoasă.  Şi  această  reacţiune  a  pornit  de  la  realitatea 
vieţii.  Meşterii  organizatori  ai  acestui  congres  nici  n'au 
pornit  de  la  doctrine ,  de  la  istorie ,  de  la  particularităţile , 
atât  de  preţioase  fiecărui  grup  şi  prin  care  se  deosebesc 
biserici  unele  de  altele.  Organizatorii  au  dovedit  că  se 
poate  scoate  o  lecţie  din  istoria  atâtor  sinoade  şi  congrese 
din  trecut ,  ale  căror  rezultate  practice  n'au  fost  împăcarea , 
dragostea  şi  frăţia ,  ci  desbinarea,  ura  şt  persecuţia. 

Acest  congres  a  izbutit  să  realizeze  unanimele  apro¬ 
bări  ale  Germanilor ,  când  la  tribună  se  gdsia  un  francez 
sau  un  englez  şi  viceversa,  ceeace  e  o  dovadă  că  fiind 
terminat  răsboiul,  toţi  factorii  cu  răspundere  se  nizuesc 
din  răsputeri  sd  restabilească  pacea  între  neamuri  trans¬ 
plantând-o  în  domeniul  sufletelor  omeneşti. 

Lumea  este  obişnuită  să  vadă  urmările  atrocităţilor 
răsboiului.  Şi  cine  nu  le  simte  urgia  ?  Dar  răsboiul  are 
şi  consecinţe  binecuvântate.  Acest  congres  este  incarnata 
acestui  bine. 

După  răsboiu  bisericile  de  pe  continent  au  începui 
o  viaţă  nespus  de  grea.  Marx  se  părea  că  are  să  devie 
mai  actual  decât  moise,  iar  pentru  Hristos  se  arătau 
perspectivele  unui  nou  Calvar.  Marele  Inchisitor  din 
Spania  s’a  reîncorporat  în  organizaţii  cu  vâlva. 

Internaţionalei  socialiste  i  se  opune  internaţionala 
creştină.  La  acest  front  unic  creştin  s’a  aşteptat  să  vie 
toţi  creştinii.  Singură  biserica  latină  s’a  arătat  discor¬ 
dantă,  de  dragul  unei  consecvenţe,  regretate  de  mulţi. 

Cine  însă  -se  simte  stingherit  în  libertatea  sa  şi  nu 
cunoaşte  decât  îndemnurile  trecutului,  riscă  să  fie  înlă¬ 
turat  de  pe  drumul  progresului ,  şi  să  peardă  de  sub  pi¬ 
cioare  solul  realităţii. 

Biserica  ortodoxă  a  înţeles  glasul  vremii.  Partici¬ 
parea  ei  la  Congresul  din  Stockhom  a  dovedit  că  izo¬ 
larea  de  până  acum  nu  a  făcut-o  incapabilă  de  a-şi 
afirma  misiunea  sa  în  lume. 

Reprezentanţii  ortodocşi  s'au  comportat  ca  nişte  oas¬ 
peţi.  Dar  fiecare  a  făcut  să  se  încresteze  ceva  me¬ 
morabil  în  amintirea  congresiştilor. 

Prietenii  anglicani  mă  solicitară  să  le  spun  ce  impresie 
îmi  face  Congresul  şi  le- am  spus:  Idealiştii  s'au  pogorît 
din  sferele  cereşti  pe  pământul  acesta  sbuciumat.  Dar 
la  opera  de  azi  a  lui  Hristos  simt  nevoia  profeţilor .  In 
fruntea  acestora  văd  pe  Nathan  Soderblom.  In  ţara  lui 
am  găsit  numai  bunătate  şi  cucernicie.  Aid  s'a  plă¬ 
mădit  aluatul \  menit  să  dospească  frămăntătara  în  toată 
lumea,  unde  va  străbate  vestea  bună  dela  Stockholm. 

Vin  de  la  Stockholm  cu  o  convingere  fermă :  Dum¬ 
nezeu  şi  Patrie  sunt  cei  doi  ţărmuri,  între  cari  se  va  scurge 
alvia  vieţii  indivizilor  şi  a  neamurilor  reunite  în  viitor. 

Tr.  Scorobeţ, 
asesor  consistorial. 


Relaţiile  bisericii  româneşti  ortodoxe  din  Ardeal  cu 
Principatele  române  în  veacul  al  XVIIl-lea. 

(Urmare.) 

Ajungând  preotul  catolic,  de  origine  român,  Ioan  Pataki 
episcop  unit  vedem  că  persecuţia  contra  elementului  român  or¬ 
todox  se  înteţeşte.  Se  opresc  cărţile  bisericeşti  tipărite  în  Ţara 
Românească  să  treacă  in  Ardeal,  precum  şi  funcţionarea  preo¬ 
ţilor  sfinţiţi  de  arhierei  «schismatici».  Soborul  unit  din  Februarie 
1725*  ia  aspre  măsuri  contra  preoţilor  sfinţiţi  înŢerile  române 
şi  episcopul  Pataki  dă  ordin  ca  să  se  adune  toate  «cărţuliile, 
cari  au  eşit  acuma  de  curând  în  Ţara  Românească,  din  Râmnic 
şi  se  chiamă  învăţătura  bisericească  de  cele  şepte  taine»,  fiindcă 
conţin  multe  învăţături,  «cari  sunt  in  aieanul  legii  creştineşti  şi 
al  sfintelor  soboară».  E  vorba  de  cartea  episcopului  de  Râmnic 
Damaschin,  tipărită  la  1724.  Acest  episcop,  a  cărui  eparhie  ajun¬ 
sese  în  1716  sub  stăpânirea  austriacă  prin  ocuparea  Olteniei, 
în  Noemvrie  1725  cere  voie  Consiliului  de  răsboiu  austriac  să 
răspândească  în  Ardeal,  in  Banatul  Timişoarei  şi  în  judeţul  Arad 
cărţile  de  rugăciune  ce  a  tipărit  în  româneşte  ia  Râmnic  pentru 

'  Moldovan,  Acte  sinodale  ale  bisericei  române  de  Alba-lulia  şi  Fă¬ 
găraş  II,  Blaj,  1872  p.  108  şi  urmare. 

învăţătura  poporului  românesc.1  Cererea  lui  Damaschin  a  fost 
însă  respinsă.2  Cu  toată  opreliştea  unită  şi  împărătească,  cărţile 
bisericeşti  muntene  au  inundat  Ardealul  şi  n’a  fost  chip  de  a  Ie 
scoate  din  bisericile  româneşti,  fiindcă  ie  cerea  credinţa  şi  su¬ 
fletul  românesc  al  credincioşilor  ortodoxi.  E  semnificativ  că  ele 
răsbăteau  peste  toate  piedicile  până  în  Maramurăş.  Un  oare¬ 
care  Dumitru  din  Sibiel  (jud.  Sibiu)  vinde  cărţi  dela  Bucureşti 
popii  Lupul  din  satul  maramurăşan  Văleni  la  1724:  Un  Molit- 
velnic  (1722)  şi  un  Octoih  (1720)  «pe  care  l-am  cumpărat  pe  ban 
bun  şi  drept  ai  mii,  când  învăţam  la  dascălul  Staicu  şi  la  pă¬ 
rintele  popa  Calin  şi  l-am  cumpărat  dela  legătorul  de  cărţi  din 
Colţa  din  sfânta  mănăstire  a  Spătarului  Mihaiu  (Cantacuzino) 
în  1722 8.  Guvernatorul  Ardealului  Sigismund  Kornis  dă  la  17 
Sept.  1728,  un  ordin  cătră  judeţe,  în  care  spune,  că  preoţi  ro¬ 
mâni  se  sfinţesc  în  Ţările  române,  Bănat  şi  Maramurăş  de 
episcopi  ortodoxi  şi  întorcându-se  în  Ardeal  produc  multă  tul¬ 
burare  între  credincioşi,  de  aceea  să  fie  supuşi  toţi  Ia  serviciile 
iobăgeşti  afară  de  acei  preoţi  cari  au  dovadă  dela  episcopii  uniţi 
Atanasie  şi  Pataki 4. 

Mai  înainte  chiar  se  luaseră  cele  mai  severe  măsuri  ca 
nimeni  să  nu  poată  trece  în  Ţerile  române,  căci  iată  ce  scrie 
popa  Flore  Baran  din  Scheiu  Braşovului  către  Criştof  Voicul 
din  Viena,  în  Maiu  1724:  «S’au  închis  toate  ţerile  şi  s’au  oprit 
foarte  tare  Moldova  şi  Ţara-Muntenească,  de  nu  vine  nimeni 
nici  nu  se  duce  acolo,  ci  şedem  toţi  închişi»  Dar  cu  toată 
opreliştea  aceasta  brutală  Românii  găseau  persoanele  la  cine  să 
se  adreseze  pentru  ajutor.  Ca  Ban  ai  Olteniei  austriace  ajunse 
Gheorghe  Cantacuzino,  fiul  lui  Şerban  Vodă  Cantacuzino,  care 
a  contribuit  atât  de  mult  la  eliberarea  Vienei  de  sub  asediul 
Turcilor.  Banul  Gheorghe  era  un  bun  cunoscut  şi  sprijinitor 
al  preoţilor  din  Scheiu,  cari  apoi  se  adresează  lui  «pentru  sfânta 
biserica  din  Ardeal,  ca  să  fie  de  ajutor  Ia  supărările  şi  piede- 
cările,  care  nu  le-am  avut  până  acum».  Banul  le  răspunde  din 

1  Dobrescu,  Istoria  bisericii  române  din  Oltenia  (1716—39),  Bucu¬ 
reşti,  1906,  pp.  163—4  no.  46. 

*  Ibid.,  p.  167  nr.  50. 

3  Bărlea,  o.  c.  pp.  202—3  746,  749;  în  1733  popa  Gavril  din  Sintelec 
(jud.  Bihor)  copiază  Cazania  lui  Varlaatn  din  Moldova  (1643)  făcând  unele 
îndreptări  de  limbă.  Biserica  şi  şcoala,  Arad,  1907  no.  16. 

1  Dragomir,  o.  c.  pp.  22—3  no  16. 

*  Stinghe,  Documente,  1,  pp.  102—4  no.  39. 

Sibiu,  în  12  Martie  1724  :*  «Cât  va  fi  din  partea  mea,  cât  îmi 
va  fi  putinţa  şi  la  maria-sa  ghineralul  comandant  şi  la  alte  lo¬ 
curi,  unde  se  va  cădea  că  va  fi  de  folos,  nu  voiu  lipsi  a  nu 
face  rugăciune  şi  a  nu  fi  de  ajutor  cu  folos,  după  datoria  mea». 
De  fapt  a  şi  intervenit  de  mai  multe  ori,  căci  le  scrie,  la  28 
Ianuarie  1726, 2  că  «acum  aflându-mă  aici  în  Sibiu,  pentru  niscai 
lucruri  viitoare,  ci  vi  se  vor  întâmpla  împotrivă  dela  vlădica 
Patachi  (unit),  n’am  lipsit  a  nu  vorbi  şi  a  nu  vă  recomăndălui 
la  maria-sa  generalul  liber  baron  Tiş,  ca  să  vă  fie  de  ajutor  şi 
maria-sa  mi-a  făgăduit,  ca  un  domn  bun  şi  milostiv,  că  orice 
supărare  veţi  avea  dela  numitul  vlădică,  au  dela  alţii  să  mer¬ 
geţi  Ia  măria-sa,  să  vă  jăluiţi  şi  vă  va  fi  de  ajutor  şi  bun  pa¬ 
tron.  Maria-sa  a  scris  şi  secretarului  său  Ignatie  din  Braşov  să 
vă  steie  în  ajutor.  Banul  Gheorghe,  ca  ctitor  al  bisericii  din 
Scheiu  adaugă:  Numai  cu  părere  rea  şi  cu  mirare  am  auzit 
acest  lucru,  pentru  neunirea  şi  potrivirea,  ce  aveţi  în  mijlocul 
slujitorilor  sfintei  biserici,  care  aceasta, 'ce  este  neplăcută  şi  lui 
Dumnezeu  şi  oamenilor,  trebue  desăvârşit  să  lipsească  şi  întru 
bună  unire  şi  întru  bună  chiverniseală,  ca  slujitori  drepţi  ai 
sfintei  biserici,  să  petreceţi  şi  să  rămâneţi».  Pentru  a  potoli 
cearta  între  preoţi  pentru  Jipa  de  mai  sus  vine  în  Braşov  în¬ 
suşi  Gheorghe  Cantacuzino,  dar  fără  multă  ispravă, 3  anunţându-i 
după  întoarcerea  sa  în  Craiova  «că  cu  ceeace  am  socotit,  că  va 
fi  spre  folosul  şi  ajutorinţa  d-voastră,  am  scris  mariei-sale  ge¬ 
neralului  Tiş». 

încă  în  Februarie  1724  Generalul  Konigseh  din  Sibiu  dă¬ 
duse  poruncă,  ca  popii  româneşti  din  Braşov  să  nu  mai  pome¬ 
nească  pe  nici  un  vlădică  din  ţara  Turcului,  nici  să  mai  asculte 
de  ei  nici  de  afurisania  lor,  fără  numai  pe  împăratul  nostru  să-l 
pomenească  *.  Comunicându-li-se  acest  ordin,  ei  răspund  în  13 
Februarie  1724  înaintea  generatului  Tiş  din  Braşov:  «Pe  vlădica 
din  ţara  românească  îl  pomenim  şi-l  vom  pomeni,  că  de  acolo 
am  luat  darul  preoţiei  şi  blagoslovenie  de  acolo  am  primit  şi 
vom  primi,  şi  poruncile  legii  cele  sufleteşti  vom  să  ascultăm 
cum  şi  până  acum;  de  afurisenia  arhiereilor  cari  ne-au  hirotonit 


*  Ibid.,  p.  90  no.  32. 

*  Stinghe  o.  e.  I,  pp  134—5  no.  56. 

*  Ibid.,  p.  136  no.  57  (13  Iulie  1726). 

*  Stinghe,  Istoria  beserecei  p.  79. 

ne  temem,  şi  pe  împăratul  l-am  pomenit  şi-l  vom  pomeni  şi 
de  acum  înainte1 2. 

Nu  după  multă  vreme,  la  intervenţia  din  Martie  a  Banului 
Oheorghe,  generalul  Ţige,  ii  cheamă  din  nou  pe  preoţi,  între* 
bându-i s:  Oare  domnul  Gheorghe  Cantacuzino,  care  e  la  Craiova, 
şi  vlădica  care  este  la  Râmnic, 3 4 *  sânt  o  lege  cu  voi,  au  nu?  Ei 
răspund:  Sânt  neuniţi  şi  o  lege,- cu  noi.  Atunci  Tiş  Ie  zise:  de 
vreme  ce  nu  vreţi  să  vă  uniţi  să  vă  fie  vlădica  cel  unit  al  Ar¬ 
dealului  vlădică,  voi  să  căutaţi  să  mergeţi  acolo  la  vlădica  al 
Râmnicului  să  vă  plecaţi  să  fiţi  ascultători  de  acolo,  de  vreme 
ce  e  o  lege  cu  voi,  şi  ieste  şi  aceea  in  ţara  împăratului  nostru, 
şi  veţi  avea  pace  In  lucrul  legii,  iară  de  nu  veţi  face  aşa,  vă 
vom  rândui  să  fiţi  iară  supt  ascultarea  vlădicăi  iui  «loan  cel 
unit  al  Ardealului».  Preoţ  i  «ne  având  ce  mai  răspunde,  am 
făgăduit  să  fie  aşa,  numai  să  avem  pace  de  vlădica  celor  uniţi». 

Trimit  carte  la  episcopul  Damaschin  de  Râmnic  «ca  să 
vedem  ce  va  zice,  răspunsu-ne-au,  că  şi  acolo  acea  poruncă 
este,  ca  să  nu  fie  mai  mult  ascultarea  lor  de  Mitropolitul  Bu¬ 
cureştilor,  ci  si  fie  ascultători  de  mitropolitul  Belgradului  sâr¬ 
besc,  care-1  luase  de  curând  Nemţii  dela  Turci».  (Râmnicul  era 
atunci  ierarhiceşte  subordonat  Belgradului).  «Deci  stând  noi 
la  mirare,  de  acest  lucru  cum  va  cădea  pe  urmă,  ca  să  nu  ne 
smintim,  ne-am  mai  dat  îndărăpt  până  Ia  vreme  de  2—3  ani».* 
In  20  Ianuarie  1728  generalul  Tige  din  Sibiu  !e  dă  o  carte  în 
senzul  că  spirituliceşte  Românii  din  Braşov  aparţin  episcopului 
din  Râmnic0.  După  aceasta  popa  Radu  Tempea  din  Schei  a 
fost  trimis  !a  Râmnic  Ia  episcopul  Inochenţie,  «ca  să  vază  cum 
stau  lucrurile  pe  acolo,  şi  văzând  că  stau  tot  pe  aşezământul 
cel  vechiu  al  legii  greceşti,  la  1729  Ianuarie  1 6  au  mers  şi  pro- 

1  Ibid.,  p.  80-1  şi  Documente  1  p.  89. 

2  Stinghe,  Istoria  bisericei  p.  81;  Vezi  şi  scrisoarea  popii  Florea  Do¬ 
cumente  1,  p.  92—3  no.  34  (29  Martie  1724). 

*  Episcopul  Damaschin  de  Râmnic,  in  29  Noemvrie  1724,  e  in  Sibiu, 
lorga,  Ştudii  şi  doc.,  XIV  p.  19—20  no.  15—6  şi  p.  112. 

4  Stinghe  Istoria  bisericei,  p.  81—2,  şi  Documente  1.  p.176. 

‘  Ibid.,  p,  85;  «cartea  a  fost  aprobată  şi  de  gen.  Vallis  în  12  Maiu 
1730.  Ibid.,  pag.  86. 

*  Ibid-,  pag.  87 — 8  Ştefan  Ipopsifios,  episcop  ales  de  Râmnic,  mort 
înainte  de  a  fi  sfinţit,  scrie  preoţilor  din  Schei  in  27  Iulie  1727  că  a  primit 
scrisoarea  lor  trimisă  prin  popa  Statie  şi-i  îndeamnă  să  persiste  în  ortodoxie 
pentru  mântuirea  lor  sufletească.  Stinghe,  Documente,  I.  pag.  140—3  no.  59. 

topopul  Florea  cu  gocimanii  Tanase  şi  Radu  Duma  la  Sibiu 
şi  acolo  s’au  întâlnit  cu  părintele  episcopul,  şi  înaintea  tuturor 
s’au  spus  de  generalul  cumcă  de  acum  pe  sfinţia  sa  episcopul 
Râmnicului  să-l  avem  vlădică,  şi  sfinţia  sa  să  poarte  nouă  de  grijă». 

Episcopul  Inochenţie  se  îngrijeşte  ca  dela  credincioşii  săi 
din  protopopiatul  Braşovului  cu  10  parohii  să-şi  adune  poclonul 
vlădicesc  şi  spre  acest  scop  trimite  aici  pe  preotul  Oheorghe, 
care  ia  dela  fiecare  preot  1  taler  împărătesc,  iar  dela  preoţii 
cari  dau  dajdia  cu  satul  (ca  în  Zărneşti  şi  Tohan,  unde  erau 
mai  mulţi  preoţi)  V8  taler  şi  dela  tot  satul  a  luat  1  vadră  de 
vin,  o  găleată  de  ovăs  şi  1  caş,  care  le  plătea  cu  2  fl.  Obiceiul 
acesta  până  acum  n’a  fost  aici,  ci  fiecare  preot  da  pe  un  an 
1  fl.  unguresc  şi  ocoiv  (un  feldare)  protopopului1. 

De  fapt  înainte  de  a  fi  anexaţi  oficios  la  eparhia  Râmni¬ 
cului,  preoţii  din  Braşov  şi  ţara  Bârsei  cu  toţi  credincioşii  lor 
din  15  comune  şi-au  exprimat  în  public  de  mai  multe  ori  do¬ 
rinţa  lor  de  a  rămânea  supuşi  Mitropoliei  din  Bucureşti.3  Teama 
lor  justificată  de  Unire  şi  afurisenia  promisă  a  Mitropolitului 
Danii!  i-a  făcut  să  zăbovească  cu  supunerea  lor  faţă  de  episcopia 
de  Râmnic,  care  le-a  făcut  multe  neplăceri  pe  urmă,  cum  vom 
vedea  prin  popa  Todor8,  Austria  ocupând  Oltenia  şi-a  făcut 
planul  să  zidească  aici  mai  multe  biserici,  şcoli  şi  seminare  de 
legea  latină,  punând  şi  un  episcop  în  Râmnic  de  legea  Romei, 
ca  astfel  să-i  convertească  pe  Românii  dela  legea  ortodoxă,  cum 
începuse  cu  cele  mai  brutale  mijloace  să  facă  şi  cu  cei  din 
Ardeal.4  Evident  că  toate  sforţările  au  fost  zadarnice  în  Oltenia. 

Episcopul  de  Râmnic,  care  în  păstoria  lui  scurtă  a  avut 
mult  de  lucru  cu  Românii  din  Schei,  le  scrie  acestora,  în  18 
Noemvrie  1731,  că:  <De  multe  ori  am  dorit  sa  putem  veni  şi 
noi  într’acolo  către  cinstea  voastră...  In  anul  acesta  am  mers 
şî  noi  până  ta  grof  Wallis  şi  am  socotit  să  venim  şi  pela 
D-Voastră.  Protopopul  Florea  trimite  ceva  din  obişnuitul  poclon 
vlădicesc  adunat  dela  preoţi,  iar  despre  lucrurile  şi  îndreptările 

*  Ibid.,  p.  88,  şi  Documente,  I.  p.  177.  Din  16  Ianuarie  1736  avem  o 
listă  cu  darea  tuturor  preoţilor  din  ţara  Bârsei  către  episcopul  de  Râmnic. 
Iorga  Braşovul  şi  Românii  (=  Studii  şi  Documente,  X)  p.  35  1—2  no.  7—8. 

*  Slinghe,  Docam.  I.  pp.  66 — 82  no.  29  (5  Maiu  1723),  109, 1 1 1 — 14  no.  43 

*  Stinghe,  Ist.  beserecei,  p.  88. 

4  Hurmuzaki,  VI  p.  412  şi  I.  Dobrescu,  Istoria  biserică  din  Oltenia, 
passim. 

bisericeşti  dela  sate  nimic  nu  ne-a  scris  şi  vă  poftesc  să  mă 
înştiinţaţi  despre  toate  ca  fiii  către  părintele  său» 1,  In  urma 
unei  pâri  contra  protopopului  Florea  «că  s’au  găsit  multe  lucruri 
necuvioase  făcute  de  dânsul,  afară  din  pravilă,  că  a  dat  voie  la 
a  patra  cununie,  şi  a  slobozit  de  s’au  luat  ţigan  cu  româncă 
şi  româncă  cu  ţigan,  şi  a  făcut  câteva  scrisori  de  porunci  în 
care  a  iscălit  numele  episcopului», 5  —  inochenţie  de  Râmnic  cu 
data  de  24  Februarie  1732  numeşte  pe  popa  Statie  de  ispravnic  * 
la  toate  judecăţile  bisericeşti  şi  lucrurile  protopopeşti  alături  de 
protopopul  Florea.  Numirea  aceasta  adusă  printr’un  ieromonah 
Vartolomeiu  dela  Râmnic,  a  provocat  o  vie  nemulţumire  în  sinul 
creştinilor  din  Schei  şi  a  preoţilor,  pe  care  o  şi  comunică  epis¬ 
copului  de  Râmnic.  Protestul  n'a  fost  pe  placul  Prea  sfinţiei 
Sale,  care  numai  după  câteva  luni,  în  16  Iulie  1732,  le  răspunde 
aşa4...  «De  vreme  ce  arătaţi,  cumcă  este  obiceiu,  fieştecare 
dintre  preoţii  de  acolo,  să  nu  se  suie  altul  mai  sus  în  treaptă, 
nici  să  iasă  mai  înainte  celui  mai  vechiu  cu  cinste,  şi  ziceţi  dum¬ 
neavoastră,  că  această  rânduială  ar  fi  trebuit  şi  ar  trebui  să  se 
dea  mai  întâi  popii  Radului,  de  aceasta  veţi  şti  că  noi  înţele¬ 
gând  că  popă  el  este  de  a  pururea  mai  tot  bolnav  şi  neputin¬ 
cios,  am  socotit,  că  nu  va  primi  nici  va  putea  să  poarte  grija 
aceasta.  Iară  acum  de  vreme  ce  ne  scrieţi  şi  D-voastră  aşa  şi 
ne  poftoreşte  şi  popa  Statie,  poate  să  rămâie  popa  Radu  întru 
această  rânduială».  Să  vie  amândoi  aceşti  preoţi  şi  cu  un  go* 
ciman  la  Sibiu,  unde  va  fi  şi  episcopul  şi  în  prezenţa  «direc¬ 
torului»  Vallis,  «vom  aşeza  lucrul  cum  va  fi  mai  bine,  cu  bună 
rânduială  pentru  biserică».  Arată  păcatele  protopopului  Florea 
şi  zice  că  una  din  scrisorile  falsificate  «a  încăput  şi  în  mâna 
noastră»,  despre  care  vom  vorbi  cu  gura  în  Sibiu  când  veţi 
veni.  Iară  pentru  o  copie  cu  câteva  ponturi  de  legătura  popii 
Statie,  ce  s’au  fost  făcut,  şi  aceea  luând  o  la  mâna  noastră,  toate 
le-am  văzut  ce  noi  de  aceasta  n'am  ştiut  nimic  de  mai  înainte 
vreme,  iară  acum  şi  noi  văzând  aşa  zicem,  că  cu  cuviinţă  este 
să  se  ţie  acelea  toate,  şi  fiţi  blagosloviţi». 

*  Stinghe,  Documente  I.  pp.  149—51  no.  62;  O  circulară  către  preoţi 
cu  multe  sfaturi  arhiereşti  dela.Inocbenţie  din  1731.  Stinghe,  Istoria  beseredi 
pag.  105—8. 

1  Ibid.,  p.  104. 

9  Ibid.,  pp.  100 — 1. 

*  Ibid.,  pp.  103 — 5. 

In  Şchei  se  ţineau  lanţ  certele.  Când  se  isprăvea  una,  În¬ 
cepea  alta.  Acum  vine  popa  Todor  şi  în  biserica  la  sf.  liturghie 
declară  Înaintea  credincioşilor  ca  episcopul  de  Râmnic  e  unit, 
şi  afuriseşte  pe  ceice  nu  vor  pomeni  pe  Mitropolitul  Ungro- 
vlahiei  la  slujbă.  Mare  agitaţie  în  popor.  Generalul  Schram  din 
Braşov  dă  poruncă  popii  Todor  să  nu  mai  pomenească  pe  Mi¬ 
tropolitul  dela  Bucureşti,  ci  pe  episcopul  dela  Râmnic,  căci  la 
contrar  va  fi  trimis  peste  graniţă  în  ţară1.  Preoţii  atunci  se 
adresează,  in  7  Noemvrie  1732,  prin  o  scrisoare  Mitropolitului 
Ştefan2 *  spunându-i  <că  mare  zarvă  le-a  făcut  preotul  Teodor, 
zicând  că  noi  pomenim  arhierei  fără  de  lege  şi  noi  neştiind  pe 
episcopul  Râmnicului  să  fie  aşa,  am  avut  mare  ceartă.  Teodor 
a  făcut  blăstăm  asupra  noastră,  ca  şi  cum  am  fi  uniţi,  căci  po¬ 
menim  pe  episcopul  Râmnicului,  măcar  că  nici  pe  sfinţia  ta  nu 
te  udăm...  poate  că  au  avut  dela  sfinţia  ta  nescai  cuvinte  şi 
nu  ne- ai  scris  ca  să  ştim...  că  de  vom  afla  cu  adevărat  cum 
Râmnicul  să  fie  plecat  spre  unie,  cu  adevărat  de  tot  ne  vom 
depărta.  Ne  rugăm  ca  sfinţia  ta,  ca  tată  sufletesc  să  ne  dai  În¬ 
văţătură». 

Mitropolitul  Ştefan,  cu  toate  că  oficios  preoţii  din  Şcheî 
nu  mai  erau  sub  oblăduirea  lui,  totuşi  se  interesa  de  ei  şi  se 
întrista  când  le  mergea  rău  şi  se  certau,  de  aceea  vedem  că  în 
1  Decemvrie  1732  le  scrie:  «Viind  aici  un  negustor  de  aici,  ne 
spuse  că  sânteţi  cam  Învrăjbiţi  şi  impărechiaţi  între  sfinţiile  voastre, 
de  care  părându-ne  râu,  pentrucă  vrajba  şi  pisma  unde  intră, 
nici  odată  nu  face  nici  un  bine  sau  vre-un  folos...  Nici  noi 
n-am  lipsit  a  nu  scrie,  mai  vârtos,  fiind  de  aici  hirotoniţi  şi 
avându-vă  întru  cunoştinţă  şi  mai  dinainte  vreme  şi  vă  îndemnăm 
ca  pe  nişte  iubiţi  fii  sufleteşti  să  vă  aveţi  întru  dragoste  şi  să 
vă  iubiţi  unul  cu  altul...»8. 

In  chestia  gâlcevei  cu  popa  Todor,  braşovenii  trimit  pe 
popa  Statie,  pe  Radu  Duma  şi  Enache  Stama  la  episcopul  Râm¬ 
nicului  şi  Ia  mana-sa  Gheorghe  Cantacuzino,  fiul  lui  Şerban  Vodă 
Ia  Craiova.4 *  Vlădica  Inochentie  răspunde  protopopul  Florea  la 
10  Decemvrie  1732:°  «Scrisoare  trimisă  prin  popa  Eustatie  şi 

1  Stiaghe,  Istoria  besereeei,  pp.  111—14. 

*  Stinghe,  Documente ,  I,  pp.  164—6  no.  72. 

s  Stinghe,  Documente  I.  p.  166 — 8  no.  73. 

4  Stinghe,  Ist,  besereeei,  p.  114. 

4  Stinghe,  Documente,  I.  pp.  150—3  no.  63. 

cei  2  juraji  a  primit-o.  Pe  popa  Todor  pentru  că  a  făcut  atâta 
tulburare  între  norod,  arătândtf-se  cu  atâta  împotrivire  asupra 
noastră,  I  am  oprit  de  tot  darul  preoţiei,  precum  din  scrisoarea 
ce  i  s’a  trimis  lui,  mai  pe  larg  veţi  vedea».  11  afuriseşte.  «Iar 
cât  pentru  acele,  ce  a  scornit  el  (că  vlădica  ar  fi  unit),  nimănui 
să  nu  i  se  pară  a  fi  adevărate,  ci  de  una  de  aceea,  să  ne  fe¬ 
rească  Dumnezeu  că  noi,  pentru  pravoslavnica  credinţă  a  sfintei 
biserici  a  răsăritului,  sântem  gata  şi  spre  vărsare  de  sânge  să 
fim  daţi,  după  cum  şi  dela  mitropolitul  din  Belgrad  şi  dela  alţii 
poftind  veţi  înţelege,  iar  pentru  cele  ce  s’au  întâmplat  Ia  să- 
borul  ce  s’a  făcut  acum  la  Belgrad,  toate  mai  pe  larg  veţi  în¬ 
ţelege  dela  numiţii  trimişi».  Ar  fi  fost  bine  să  fi  fost  la  acel 
sobor  şi  vre  unul  dintre  ei.  Ii  îndeamnă  să  păzească  credinţa 
pravoslavnică,  să  trăiască  unul  cu  altul  în  dragoste,  ascultând 
cei  mai  mici  de  cei  mai  mari. 

In  13  Decemvrie  s’au  întors  trimişii  dela  Râmnic  şi  în  15 
s’a  cetit  în  biserica,  Dumineca,  actul  de  catehisire  a  popii  Todor, 
chiar  din  partea  fratelui  său  Vasii  dascălul,  căci  şi  «el  avuse 
multă  gâlceavă  cu  el,  temându-se  că  va  fi  scris  şi  pârât  Ia  so¬ 
crul  său  protopopul  Ionaşcu  din  Vineţia»  din  ţara  Făgăraşului1. 

Popa  Todor  simţind  ce  are  să  păţească  trece  Carpaţii  în 
Ţara  Românească,  apoi  şi  preoteasa  lui  cu  3  copii,  cu  ajutorul 
popii  Mateiu  Turchiş,  care  pe  urmă  silit  şi  el  se  refugiază  în 
«ţară»  9.  După  vre-o  jumătate  de  an  se  întorc  cu  toţii  acasă, 
La  intervenţia  lui  Grigorie  Ghica  Domnul  Ţerii  Româneşti. 
popa  Todor  primeşte  iertare  şi  dela  episcopul  de  Râmnic,  fă¬ 
când  în  1  Iulie  1733  un  «zapis  cu  mare  tărie  Ia  preoţi  şi  la 
orăşeni,  cumcă  nu  se  va  mai  scula  asupra  nimurui  cu  nici  o 
gâlceavă,  iar  nepăzind  făgăduinţa,  să  fie  lipsit  dela  biserică»3- 
Dar  părintele  Todor  nu  era  omul  care  se  ţine  de  cuvânt,  îi 
plăcea  cearta  şi  o  căuta  zilnic,  agitând  între  credincioşi  şi  cu 
ajutorul  Saşilor, 4  să  producă  nemulţumiri  şi  desbinări  între 
preoţii  şi  enoriaşii  din  Şchei.  In  repeţite  rânduri,  în  Maiu  — 
Iulie  1736,  episcopul  Cfiment  de  Râmnic,  îi  scrie  să  se  lase  de 
apucăturile  rele,  să  nu  se  mai  amestece  tn  trebile  protopopiei, 
dacă  nu  va  asculta  «vom  vedea  ce  va  fi  şi  pe  noi  ne  va  cu- 

1  Stinghe  Ist.  besereeei  p.  114—5. 

a  Ibid.,  pp.  115-18. 

*  Stinghe,  Documente,  I.  pp.  195—6,  Ist.  besereeei,  pp.  146-7,  119. 

*  Ibid.,  p.  140—1,  lorga,  Braşovul  şi  Românii,  pp.  332—5  no.  14—5 


- 

■i<9 


252 


REVISTA  TEOLOGICĂ 


noaşte  că  sântem  stăpâni».1  In  26  Noemvrie  1736  Mitropolitul 
din  Belgradul  Sârbesc  Vichentie  [oanovici  suspendă  dela  orice 
serviciu  bisericesc  pe  buclucaşul  popa  Todor, 3  pentruca  la  1740, 
după  multe  intervenţii,  la  Mitropolitul  Ştefan  şi  Ia  Constantin 
Vodă  Mavrocodat,  iarăşi  să  poată  servi  Ia  biserică. s 

(Va  urma.)  Ştefan  Meteş, 

membru  coresp.  al  .Academiei  Române" 


Mântuitorul  ca  profesor. 

—  sau  Evanghelia  ca  bază  a  culturii.  — 

Suntem  în  luna  inaugurală  a  şcoalelor;  fluxul  ener¬ 
giilor  tinere  atrase  de  ideal  cultural,  îneacă  librăriile  şi 
sălile  de  cursuri;  la  fiece  pas  ai  senzaţia  vitalităţii  in¬ 
telectuale  a  poporului  şi  sugestia,  că  există  un  imens 
val  de  spiritualitate  în  viaţa  omenirii,  în  ciuda  ciclopis- 
mului  materialist.  —  Azişti  parcă  îndată  la  procesul  de 
diferenţiare  din  subconştientul  masselor  anonime  şi  vezi 
ridicându-se  augustă  la  suprafaţă  elita  lor  —  adecă  esenţa 
lor  spirituală  întrupată  în  fiinţe  reprezentative  de  in¬ 
telect  şi  în  tipuri  rezumative  de  voinţă. 

Catehumenii  de  azi  ai  culturii,  sunt  voluntarii  idea¬ 
lismului  —  adecă  misionarii  de  mâne  ai  valorilor  etice 
pe  care  trebue  să  se  zidească  vieaţa  socială  a  în¬ 
tregii  lumi. 

Ei  luptă  tăcut,  poate  instinctiv,  dar  eroic,  să  neu¬ 
tralizeze  prin  socializarea  culturii  —  opera  statornică  şi 
organizată  subteran  a  socializării  omorului  şi  răsboiului. 

întreaga  cultură  pare  a  fi  pusă  în  slujba  acestui 
ideal  irenic.  Dar  după  cum  într’un  răsboiu  entuziasmul 
nu  este  singurul  element  al  victoriei  —  ci  el  trebuie 
ajutat  şi  de  o  serioasă  competenţă  strategică,  tot  aşa 
şi  în  vasta  campanie  a  culturii,  e  nevoie  de  strategi 
superiori  cari  să  fecundeze  cu  luminile  Jor  entuziasmul 
neţărmurit  al  ostaşilor  de  pe  băncile  şcoalei,  căci  stra- 

1  Stinghe,  Ist.  besericei,  p.  140,  Documente,  I  pp.  187—8  no.  82,  pp. 
192—3  no.  84. 

2  Ibid.,  pp.  193-97  no.  85. 

*  Stinghe,  Ist.  beserecei,  p.  155—7. 

tegi  ai  culturii  îi  socotim  noi  pe  profesori.  Dar  şi  stra¬ 
tegia  culturală  se  învaţă.  Ei  bine  noi  suntem  încre¬ 
dinţaţi  că  Mântuitorul  singur  poate  orienta  în  senz 
creator  preocupările  şi  năzuinţele  ideale  ale  profeso¬ 
rilor  —  ca  unul  ce  este  arhistrategul  adevăratei  culturi . 

Privit  în  lumina  experienţelor  culturale  condensate 
în  Istoria  universală,  Mântuitorul  ne  apare  ca  singura 
personalitate  capabilă  să  creeze  o  realitate  culturală  — 
care  să  nu  fie  atinsă  de  mediocritate  şi  provizorat  şi 
care  să  îmbrăţişeze  întreaga  sferă  a  existenţii  omeneşti. 

El  este  « învăţătorul »  prin  eminenţă;  este  singurul 
învăţător  inspirat  şi  inspirator  pe  care  l-a  cunoscut  cândva 
lumea. 

Copil  încă,  abia  de  12  ani,  poposind  în  templu 
se  lasă  purtat  în  controversele  doctorale  cu  care  se  în* 
deletnieiau  vistiernicii  legei  şi-i  uimi  prin  divina  Sa  in¬ 
tuiţie  biblică.  Incepându-şi  lucrarea  misionară  nu  fu  bul¬ 
găre  de  pământ  şi  stâncă  şi  ţărm  de  mare  din  care  să 
nu  fi  făcut  un  amvon  şi  o  catedră  şi  nu  fu  om  cu  care 
să  dea  faţă  şi  în  care  să  nu  fi  văzut  un  ucenic,  adecă 
un  candidat  Ia  mântuire.  Pe  copii  îi  binecuvântă,  pe 
vre-o  2  tineri  îi  înviază  din  morţi,  pe  popor  îl  învaţă 
în  parabole,  şi  tămădueşte  boalele  multora.  Nu-i  oare 
operă  de  învăţător  aceasta?  Să  zâmbeşti  copilăriei 
şi  s’o  înveţi  astfel  ce-i  bunătatea,  să  înviezi  doi  ado¬ 
lescenţi  şi  să  arăţi  astfel  tinerilor  din  toate  veacurile  că 
tinereţea  lor  e  ameninţată  la  orice  pas  de  primejdia 
mortificărilor  păcatului  şi  că  mântuirea  nu*i  posibilă 
decât  prin  El. 

Să  te  foloseşti  de  învăţământul  intuitiv  al  parabo¬ 
lelor  ca  să  faci  accesibilă  o  doctrină  spirituală  aper- 
cepţiunii  populare,  şi  să  adaugi  la  exortaţia  principială 
elocvenţa  decizivă  şi  plastică  a  minunii  concretizând 
astfel  atitudinea  interioară  a  iubirii  de  oameni? 

Desigur!...  Să  admitem  acum  că  un  profesor  luân- 
du-şi  concediu  a  rugat  pe  Mântuitorul  să-l  suplinească. 
Să  vedem  şi-ar  împlini  Mântuitorul  această  che¬ 
mare  pentrucă  procedura  lui  prin  definiţie  exemplară 
să  fie  apoi  folosită  de  toţi  profesorii. 

In  primul  rând  Mântuitorul  ar  fi  un  specialist  con¬ 
sumat  Ia  materia  pe  care  ar  preda-o.  N’ar  pierde  nici 
o  clipă  care  ar  putea  fi  întrebuinţată  pentru  formaţia 
integrală  a  elevilor  săi  —  căci  Mântuitorul  ar  realiza 
idealul  pedagogic  al  instrucţiei  şi  educaţiei  printr’o  preo¬ 
cupare  paralelă  şi  statornică  de  ambele  aceste  laturi 
principale  ale  vieţii  elevilor  săi.  Catalogul  i-ar  fi  un 
instrument  de  prisos.  Nu  notele  din  el  sunt  scopul 
strădaniilor  şcolarilor,  de  oarece  ele  nu  pot  fi  ridicate 
nici  la  rangul  de  mijloc  didactic,  ca  un  criteriu  de  cla¬ 
sificare,  deci  de  răsplată  pentru  unii  şi  de  crucificare 
pentru  alţii ;  teroarea  catalogului  ar  dispărea  deci  pe  ne¬ 
simţite  şi  spontaneitatea  muncii,  şi  atitudinii  elevilor  ar 
ţâşni  victorioasă  şi  fecundă. 

Ar  fi  imparţial  —  deci  strein  de  toate  exagerările 
arbitrariului  individual.  Clipă  de  clipă,  ca  un  cioplitor 
de  marmoră,  El  ar  sculpta  răbdător  sufletul  elevilor  Săi 
refăcându-1  după  chipul  şi  asemănarea  lui  Dumnezeu. 
Adâncind  fenomenele  vieţii  cu  vigoare  ştiinţifică,  n’ar 
sărăci  sufletul  elevilor  de  poezia  visurilor  şi  de  entu- 
siasmul  idealurilor. 

In  seceta  de  acţiune  morală  visul  etic  este  deja 
un  început  de  acţiune,  un  răsărit  de  energie,  o  clipă  de 
dinamism.  Le-ar  spune,  că  laboratorul  aduce  miopie  când 
ochii  nu  se  deprind  să  contemple  natura  şi  că  dincolo 
de  ceiace  se  vede  e  o  lume  care  nu  se  vede,  dar  care 
dă  senz  şi  frumuseţe  acelei  ce  se  vede. 

Ar  crea  astfel  acele  superioare  naturi  integrale  şi 
de  care  avem  atâta  nevoie,  în  care  spiritul  contemplativ 
se  înfrăţeşte  cu  spiritul  activ  şi-i  inspiră  directive  de  de¬ 
săvârşire. 

Personalitatea  Lui  ar  fi  mereu  o  verificare  a  pre¬ 
legerilor  ţinute. 

O,  de  câte  ori  şi-ar  preveni  EI  elevii  împotriva  in¬ 
telectualismului  steril  şi  sterilizant :  «spre  multe  vă  gri j iţi 
dar  un  lucru  vă  lipseşte ».  Şi  punând  accentul  pe  latura 
vieţii  spirituale  personale,  ar  adăuga  dând  exemplu  pe 
acei  cari  se  vor  fi  distins  şi  în  această  lăture :  ««  însă 
partea  cea  bună  şi- au  ales-o  şi  care  nu  li  se  va  lua* . 

Mântuitorul  nu  s’ar  simţi  pe  catedră  un  simplu 
funcţionar  —  ci  un  profet  chemat  să  desfunde  energiile 
spirituale  ale  generaţiilor  succesive  şi  să  le  fructifice 
pentru  o  lume  mai  bună,  pentru  o  societate  ideală, 
pentru  împărăţia  lui  Dumnezeu. 

Ca  un  duhovnic  în  care  şi-au  pus  toţi  încrederea, 
El  ar  fi  atent  să  prindă  ritmul  interior  al  conştiinţii  şi 
să-l  acorde  cu  ritmul  propriei  sale  conştiinţe.  Scena  du¬ 
ioasă  dela  Cina  cea  de  taină  —  Sf.  Ev.  loan  stând  cu 
capul  pe  pieptul  Domnului  —  în  clasa  în  care  Mân¬ 
tuitorul  ar  fi  profesor  s’ar  reproduce  spiritual  în  fiecare 
zi.  Mântuitorul  ar  fi  părintele,  fratele  şi  prietenul  elevilor 
săi ;  pentru  orfan  ar  fi  o  adevărată  providenţă  iar  pentru 
cei  împresuraţi  de  ispite  un  paznic  neadormit.  Cărţile 
lui  ar  circula  printre  elevi  îmbelşugându  i  de  hrană  su¬ 
fletească.  N’ar  sminti  prin  niciun  defect  personal  pe 
şcolarii  Săi,  Ar  face  cunoştinţă  cu  familiile  lor  şi  s’ar  in¬ 
teresa  deaproape  şi  cu  multă  inimă  de  nevoile  lor.  — 
Fireşte  că  nu  s’ar  mai  ocupa  cu  alte  lucruri:  politica 
militantă,  afacerile,  biliardul  etc.,  ar  fi  lipsite  de  orice 
atracţie  pentru  El.  Mântuitorul  şi-ar  însoţi  regulat  elevii 
la  biserică,  fireşte  nu  ca  un  jandarm,  ci  ca  un  părinte 
în  permanentă  solidaritate  de  interese  spirituale  cu  fiii 
săi.  Ar  trezi  şi  ar  cultiva  cu  pasiune  îngereasca  virtute 
a  sincerităţii  şi  ar  reprima  certând  cu  bunătate  orice  fa¬ 
riseism  şi  delaţiune.  In  chipul  acesta  camaraderia  s’ar 
transfigura  şi  ar  deveni  frăţie  adevărată  şi  indisolubilă. 

Toţi  elevii  ar  purta  în  dreptul  inimii  lor  cartea  mi¬ 
nunată,  cartea  cărţilor,  de  pe  paginile  căreia  în  clipele 
când  gândurile  şi  simţurile  lor  ar  fi  bătute  de  vântul 
nestatorniciei,  la  locurile  de  răscruce  ale  vieţii,  ar  cu¬ 
lege  lumina  care  nu  înşeală  gândul  şi  sfatul  care  nu 
rătăceşte  paşii.  Evanghelia  pusă  ca  fundament  culturii 
şi  deci  ca  primă  premisă  vieţii  spirituale,  iată  taina  unei 
adevărate  şcoli  din  care  nu  ies  numai  titulari  de  diplome , 
ci  mai  ales  titulari  de  conştiinţă  morală  superioară. 

Insuccesul  de  azi  al  şcoalei  se  datoreşte  în  primul 
rând  funcţionarizărei ;  adică  renunţării  ei  la  misionarism 
şi  adeziunii  ei  la  utilitarismul  caracteristic  al  epocii.  Evan¬ 
ghelizarea  corpului  profesoral  ar  face  din  pedagogie  o 

reală  forţă  educativă  iar  din  şcoală  o  vastă  răsadniţă 
spirituală  din  care  diferitele  activităţi  ale  vieţii  şi-ar  re¬ 
cruta  nu  simpli  funcţionari  ci  adevărate  personalităţi 
misionare,  adică  factori  de  creaţie  etică  şi  socială  de 
cel  mai  înalt  rang. 

Profesorii  creştini  vor  fi  şi  cei  mai  entuziaşti  pro¬ 
povăduitori  ai  adevăratei  democraţii.  O  vor  propovădui 
prin  mentalitatea  şi  prin  atitudinile  lor  de  viaţă;  căci 
democraţia  reală  nu  este  decât  o  viaţă  trăită  după  Evan¬ 
ghelie.  împotriva  pseudoculturii  care  expulzează  pe 
Dumnezeu  din  lume  şi  din  inima  omului  şi  împotriva 
falsei  democraţii  a  urii  şi  violenţii,  numai  o  şcoală  cu 
profesori  creştini  poate  crea  cultură  adevărată  şi  demo¬ 
craţie  adevărată  adică  acea  cultură  care  nu  e  numai  a 
intelectului  şi  acea  democraţie  care  nu  e  numai  a 
egoismului. 

In  această  lună  inaugurală  a  şcoalelor,  curg  în  va¬ 
luri  copiii  şi  tinerii  spre  bănci,  deslipiţi  de  lângă  brazdei 
O,  de  le-ar  putea  spune  profesorii  lor  vindecaţi  de  ce- 
rebralism  şi  convertiţi  Ia  marele  adevăr  cultural  al  Evan¬ 
gheliei:  «Şi  totuşi  fără  Hristos  nu  puteţi  face  nimic h> 
—  ce  duh  nou  ar  svâcni  în  această  instituţie  cardinală 
care  este  şcoala  şi  ce  nădejdi  mari  ar  putea  lega  nea¬ 
mul  nostru  de  ea. 

Începeţi  voi,  duhovnici  ai  şcoalelor  această  operă 
de  a  vă  converti  colegii,  de  a-i  face  să  iubească  mai 
mult  pe  Mântuitorul,  şi  de  a-şi  arăta  această  iubire  faţă 
de  elevii  lor  şi  atunci  şi  voi  veţi  fi  încetat  de  a  mai 
fi  nişte  paradoxali  profesori  de  religie  şi  veţi  deveni 
de  grab  adevăraţi  evanghelizatori  ai  tineretului  nostru 
şi  ai  conducătorilor  lui  spirituali.  Dacă  domnul  Mini¬ 
stru  ar  consulta  şi  pe  Mântuitorul  când  iscăleşte  decre¬ 
tele  de  numire  ale  profesorilor,  de  câte  inutile  şi  pre¬ 
mature  decepţii  ar  fi  scutit  sufletul  fraged,  sensitiv  şi  atât 
de  plastic  al  tinerimii  şcolare!  —  O  experinţă  n’ar  strica. 
Ajută-le  Tu,  Doamne,  la  toţi  să  facă  tot  binele  neamului 
nostru,  capabil  de  mai  multă  omenie  pentrucă  e  capabil 
de  o  mai  intensivă  şi  mai  sinceră  creştinătate. 

Dr.  Or.  Crlstescu. 

,Llfe  and  Work*  la  Stockholm. 


Personalitatea 

de  Prof.  P.  Carnegle  Simpson,  D.  D. 

Subiectul  despre  care  am  fost  rugat  să  vorbesc  este  per¬ 
sonalitatea,  sau  mai  exact,  educaţia  personalităţii  creştine.  Ţin 
să  o  spun  fără  încunjur,  din  capul  locului,  că  n’am  nici  o  pre¬ 
tenţie  de  a  fi  un  specialist  în  materie  de  educaţie  şi  n'am  de. 
gând  să  vorbesc  la  această  Conferenţă  despre  principiile  şi  me¬ 
todele  educaţiei.  Daţi-mi  voie  deci  să  tratez  problema  în  linia- 
mente  generale. 

De  unde  să  începi  expunerea  care  trebue  să  fie  foarte  scurtă, 
a  unei  chestiuni  aşa  de  fundamentale  şi  totuşi  aşa  de  fugare, 
cum  este  chestiunea  personalităţii?  De  bună  seamă  e  mai  bine  să 
nu  începi  prin  o  definiţie  academică.  Asemenea,  nu  voi  discuta 
laturea  metafizică  a  «ideii»,  inclusiv  senzul  în  care  aplicăm  ter- 
minul  la  Dumnezeu,  de  sigur  fără  a-i  imputa  limitele  persona¬ 
lităţii  noastre  inperfecte,  ci  ca  cea  mai  cuprinzătoare  categorie 
de  existenţă.  Timpul  scurt  care-mi  stă  la  dispoziţie  nu  mi-ar 
îngădui  să  abor  dez  aceste  chestiuni.  Doresc  mai  mult  să  între¬ 
buinţez  cele  câteva  minute  acordate,  vorbind  simplu  şi  practic 
despre  ceeace  însemnează  personalitatea  în  viaţa  omenească; 
şi  chiar  tratând  subiectul  limitat  astfel,  nu  voiu  avea  în  vedere 
ceeace  se  numeşte  «marile  personalităţi»,  ci  pe  oameni  şi  pe 
femeile  ce  le  întâlnim  zilnic.  Căci  Dumnezeu  face  persona¬ 
litate  din  orice  suflet.  Vreau  să  evit  a  fi  abstract.  Personalitatea 
este  o  chestiune  de  persoane,  nu  de  idei  generale.  Totuşi  vor¬ 
bind  despre  ea,  va  trebui  să  generalizăm.  Daţi-mi  voie  deci  să 
numesc  cele  trei  elemente  ale  personalităţii,  elemente  cari  mi 
se  par  esenţiale. 

I. 

Cel  dintâi  din  aceste  elemente  este  libertatea.  Nimic  din 
ceeace  este  mecanic,  impus  din  afară,  din  ceeace  este  simplă 
rutină  sau  tradiţie,  n’are  caracterul  unei  personalităţi.  Perso¬ 
nalitatea  trebue  să  se  realizeze  ea  însăşi,  iar  aceasta  n’o  poate 
face  decât  fiind  înzestrată  cu  libertate.  Despre  această  liber¬ 
tate  aş  dori  să  spun  două  lucruri  —  fiecare  în  câte  un  cuvânt. 
Unul  e  că  această  libertate  este  esenţial  internă.  Dacă  i  se  dă 

2 


258 


REVISTA  TEOLOGICĂ 


prilej  şi  mijloace  să  se  manifesteze  în  afară,  e  cu  atât  mai  bine. 
Ea  nu  atârnă  însă  —  în  orice  caz  nu  integral  —  de  bunul  plac 
al  împrejurărilor.  Este  o  libertate  esenţial  spirituală. 

Celalalt  element  conzistă  în  faptul  că  e  vorba  de-o  liber¬ 
tate  raţională,  ceeace  însemnează  şi  morală.  Nu  este  libertatea 
licenţei.  Aceasta  nu  face  din  om  o  personalitate,  ci  din  potrivă 
un  prisonier  al  propriilor  lui  patimi.  Libertatea  nu  este  nici 
odată  anarhică.  Ea  este  totdeauna  în  armonie  cu  natura  fiinţei 
care-o  exercită.  Deci,  dacă  omul  raţional  şi  moral  —  şi  liber¬ 
tatea  omului  este  raţională  şi  morală.  Nu  e  vorba  de  ceeace 
poetul  scoţian  Robert  Burns  numea  «libertatea  de  a  păcătui»; 
ci  e  vorba  de  libertatea  care  purcede  din  raţiune,  nu  din  simpla 
pasiune,  pentrucă  ea  este  produsul  sufletului,  nu  al  circum¬ 
stanţelor. 

Va  zice  cineva:  Ei  bine  dar  tipul  oamenilor  şi  femeilor 
produşi  de  biserică  îţi  sugerează  adeseori  mai  mult  ideia  unui 
moralism  îngust  sau  cel  puţin  a  ceva  convenţional,  decât  a  cea 
a  unei  personalităţi  originale  şi  puternice.  Dar  unde  este  cazul, 
acolo  ceva  nu  este  în  ordine.  Şi  acest  ceva  mi  se  pare  că  este 
faptul,  că  în  religiunea  Bisericilor  adeseori  ceeace  este  secundar, 
anume  disciplina  eciesiastică  sau  tradiţia  ortodoxă  —  devine 
esenţial,  luând  locui  principiului  originar  şi  inspirator  al  creşti¬ 
nismului.  Acest  principiu  nu  este  altceva  decât  dragostea  şi 
împreună  vieţuirea  cu  Hristos.  Această  dragoste  şi  împreună 
vieţuire  nu  eşte  numai  personală,  prin  esenţa  sa,  ci  exprimă 
mai  bine  decât  orice  adevărată  personalitate  a  omului.  Căci 
este  una  dintre  minunatele  fapte  ale  iui  Isus  Hristos,  căci  El  care 
într’un  mod  cu  totului  tot  unic  descopere  omului  pe  Dumnezeu, 
descopere  şi  pe  om  lui-şi;  vieţuind  cu  Hristos,  ne  face  să  câşti¬ 
găm  o  ideie  cu  totul  nouă  despre  ceeace  este  viaţa  noastră  şi 
noi  înşine,  despre  ceeace  ar  trebui  să  fim  şi  vom  fi. 

Creştinismul  nu  însemnează  pierderea  omului  în  Dum¬ 
nezeu  (după  tendinţa  misticismului),  nici  omul  care  ţine  orbiş 
la  tradiţie  (cum  o  face,  cu  atâta  stăruinţă,  escesiasticismul),  ci 
omul  care  trăieşte,  el  însuşi,  în  Hristos.  Iar  aceasta  este  un 
raport  bazat  pe  libertate.  Nici  Dumnezeu  n’ar  fi  în  stare  să 
facă  personalităţi,  cu  legi  sau  la  poruncă.  El  poate  face  astfel 
soarele  şi  stelele;  dar  aştri  aceştia,  cu  toată  strălucirea  lor,  nu 
sânt  decât  jucării  mecanice.  Oamenii  astfel  zidiţi  n’ar  fi  per¬ 
soane.  Numai  cu  ajutorul  libertăţii  poate  face  Dumnezeu  oameni 

cu  personalitate.  Răspunderea  de  libertate  face  pe  oameni  liberi : 
răspunderea  faţă  de  Hristos  face  din  oameni  liberi  —  creştini. 

Acesta  este  raportul  dintre  Evanghelie  şi  personalitate,  şi 
el  pretinde  libertate, 

II. 

Un  al  doilea  element  al  personalităţii  este  elementul  social . 
II  găsim  chiar  şi  In  concepţia  noastră  despre  Dumnezeu,  con* 
siderat  ca  «personal»  în  cel  mai  înalt  singur  desăvârşit  în¬ 
ţeles  al  terminului.  Acesta  nu  s’ar  putea  aplica  raţional  la  o 
fiinţă  care  ar  fi  numai  supremul  Individ.  Pentrucă  şi  cel  mai 
sărac  om,  a  cărui  viaţă  se  scurge  esclusiv  în  cercul  familiei 
sale,  are  uneori  sentimentul  unei  mai  bogate  esperienţe  decât  o 
asemenea  divinitate  solitară.  Dumnezeu  pe  care  trebue  să-l 
numim  Unul  Dumnezeu,  trebue  să  fie  conceput  deci,  într’un 
sens  real  oarecare,  ca  o  societate  şi  ca  o  Unitate  în  acelaş  timp 
şi  tocmai  aceasta  este  ceeace  teismul  creştin  s’a  străduit  să  es- 
prime  în  doctrina  sfintei  Treimi.  Ideia  se  aplică  şi  Sa  persona¬ 
litatea  omenească.  Un  om,  prin  ei  însuşi,  mai  că  nici  nu  este 
o  persoană;  ori  cel  puţin  el  nu  este  decât  o  persoană  foarte 
redusă.  Robinson  Crusoe,  singur  în  insula  sa,  şi-ar  fi  pierdut 
în  scurtă  vreme  personalitatea  sa,  înafară  doar  de  ceeace  s’ar 
fi  putut  păstra  prin  memoria  trecutului;  a  fost  necesar  să  se 
Introducă  Vineri  în  istorie,  pentrucă  Crusoe  însuşi  să  poată  ră¬ 
mânea  un  om. 

Sânt  oameni  cari  să  înşeală  asupra  acestui  element  social 
al  personalităţii.  Ei  îl  opun  elementului  libertăţii,  ei  cred  c’ar 
fi  mai  liberi  în  desvoltarea  lor,  dacă  ar  fi  rupţi  de  mediul  care-i 
înconjoară,  putându-şi  trăi,  cum  spun  ei  «propria  lor  viaţă».  Pentru 
un  mare  număr  de  oameni  —  mai  ales  tineret  —  aceasta  este 
una  dintre  cele  mai  importante  şi  mai  actuale  probleme,  şi  ea 
trebue  privită  cu  simpatie.  Sunt  oameni,  al  căror  mediu  şi  fa 
milie  le  îngădue  cu  greu  să  fie  într’adevăr  ei  înşişi  şi  să-şi  des- 
voalte  talentul  şi  personalitatea  cu  care  i-a  înzestrat  Dumnezeu. 

Mai  este  cazul  marelui  artist  creator  —  Wagner  este  un 
exemplu  —  care  nu  poate  da  lumii  ceeace  este  în  el,  decât  prin- 
tr’un  anumit  egotism  al  vieţii  şi  tăindu-şi,  uneori  chiar  brutal, 
anumite  legături,  mai  ales  acelea  cari  privesc  slujirea  altuia. 
Recunosc  aceste  cazuri  şi  nu  voi  să  le  judec  peremptoriu. 
Totuşi  —  în  general  adevărata  soluţie  a  problemei  vieţii  şi  chiar 

2* 


a  problemei  realizării  euiui  superior  n’o  găsim  ferindu-ne  de  a 
slugi  altora,  Egoismul  —  repet,  că  nu  judec  cazurile  speciale. 
In  cari  ceeace  pare  egoism,  poate  că  nu  este  totdeauna  —  nu 
este  adevărata  cale  care  duce  la  o  personalitate  mai  mare,  mai 
bogată  şi  mai  nobilă.  Chiar  dacă  este  adevărat  că  un  mare 
geniu  poate  fi  egoist  în  anumite  împrejurări,  el  este  şi  un  mare 
om,  generos  şi  iubitor;  şi  personalitatea  rezidă  în  om,  nu  în 
geniu.  Prin  urmare  personalitatea  implică  dragostea  ca  şi  liber¬ 
tatea.  Cu  cât  mai  strânse  sânt  legăturile  de  înţelegere,  de  sim¬ 
patie  şi  de  ajutorare  în  care  trăeşte  un  om  cu  semenii  săi,  cu 
atât  i  se  îmbogăţeşte,  i  se  lărgeşte  şi  i  se  nobilitează  şi  propria 
sa  personalitate.  Chiar  dacă  pare  a  limita  viaţa,  dragostea  n’o 
sărăceşte;  ceeace  sărăceşte  viaţa  este  egoismul,  chiar  şi  când 
fi  promite  liberarea.  Repet:  Personalitatea  împlică  dragostea, 
ca  şi  libertatea.  Cu’n  cuvânt,  ea  este  a  inimei.  Mintea  ne  face 
capabili  sau  tâmpiţi,  ori  chiar  înţelepţi  sau  nebuni.  Dar  cea 
care  ne  face  buni  sau  răi  —  cea  care  ne  dă  caracterul  —  este, 
în  fond,  inima.  Şi  tot  inima  este  cea  care  ne  face  mari  sau 
mici  —  cu  alte  cuvinte,  cea  care  ne  dă  personalitatea  noastră, 

III. 

Trec  ia  al  treilea  element  al  personalităţii,  la  celce  într’a- 
devăr  îi  împrumută  forma.  Nu  e  greu  să-l  definim  printr’un 
cuvânt.  El  e  Însăşi  viaţa  —  în  special  chiemările,  exigenţele 
şi  crizele  vieţii.  Oamenii  aşezaţi  în  condiţii  ideale  de  liber¬ 
tate  şi  întrun  mediu  cu  desăvârşire  potrivit,  nu  devin  totuşi 
personalităţi,  dacă  n’au  nici  un  contact  cu  lumea  reală  şj  nu  li 
se  dă  nici  odată  ocazia  de  a  înfrunta  momentele  serioase  şi 
pline  de  primejdii  ale  vieţii.  Personalitatea  unui  om  se  arată 
In  capacitatea  lui  de  a  se  ridica  la  inălţimea  vieţii  şi  mai  ales 
ta  înălţimea  încercărilor  ei.  Ori  unde  un  ora  priveşte  In  faţă 
faptele,  răspunzând  voiniceşte  la  postulatele  ei,  este  ceva  din 
veritabila  personalitate.  Aceasta  este  pricina  pentrucare  perso¬ 
nalitatea  se  întâlneşte  adeseori  mai  puţin  evoluată  printre  firile 
mai  moi  şi  mai  blajine  —  şi  pe  o  treaptă  mai  înaltă  la  cei  cari 
oricât  de  ordinari  ar  fi  la  înfăţişarea  lor  externă,  sunt  plasaţi  în  • 
centru  zbuciumat  al  luptei  vieţii.  In  general  —  admiţând  fireşte, 
numeroase  escepţii  —  întâlnim  mai  multe  personalităţi  printre 
cei  săraci,  decât  printre  cei  bogaţi. 

Şi,  de  bună  seamă,  mai  multe  printre  muncitori,  decât : 

printre  părăsiţii  societăţii,  indrăsnesc  s’o  spun  chiar:  mai  multe 
printre  cei  dresaţi  să  păcătuească  împotriva  legilor,  decât  printre 
dreptcredincioşii  orgolioşi.  Personalitatea  care  este  libertate  şi 
comuniune,  este  mai  plus  de  orice  realitate.  Astfel,  trăsătura 
caracteristică,  absolut  indispensabilă  a  omului  —  sau  a  femeii  — 
care  vrea  să  treacă  drept  o  personalitate,  este  bărbăţia  (vârtutea, 
cum  îi  ziceau  cei  vechi).  înţeleg,  fireşte,  bărbăţia  morală  în 
primul  rând,  nu  simpla  bărbăţie  fizică.  Nici  un  poltron  nu  este 
o  personalitate.  Dar  orice  suflet  voinicesc  are  ceva  din  ea. 
in  orice  martir  este  ceva  dintr’o  mare  personalitate. 

Toate  cele  spuse  se  potrivesc  şi  la  educaţia  noastră  şi  Ia 
religia  noastră.  Dacă  cineva  formează  fiinţe,  cari  sânt  în  stare 
să-şi  treacă  examenele  lor  univeritare  sau  să-şi  dea  probele 
eclesiastice,  n’a  făcut  .mare  treabă.  Dacă  vrea  să  facă  oameni 
de  caracter,  personalităţi,  va  trebui  să  formeze  fiinţe  cari  să  fie 
în  stare  a  înfrunta  încercările  vieţii:  în  faţa  oamenilor  şi  în  a 
lui  Dumnezeu,  de  o  potrivă. 

Drept  încheiere  unii  se  vor  mira  că  n’am  vorbit  despre 
aceste  lucruri  într’un  limbaj  prea  pitoresc.  Se  întâmplă  aşa  de 
des  şi  este  lucru  uşor  să  zugrăveşti  caricaturi  de  personalităţi. 
Există  un  anume  tip  de  oameni  —  şi  de  femei  —  cari,  graţie 
egotismului  şi  extentricităţii  lor,  trec  drept  personalităţi.  Adevărat 
că  personalitatea  se  manifestă  uneori  şi  în  lucrurile  mici.  Totuşi 
ceeace  constitue  domeniul  ei  esenţial,  sânt  lucrurile  mari. 
Eu  am  amintit  trei,  fără  să  fac  din  problemă  obiectul  unei 
analize  complete.  Personalitatea  implică  însă  libertatea,  care 
nu  trebue  să  fie  mecanică;  ea  implici  şi  spiritul  social  şi  tn- 
bogâţirea  care  izvoreşte  din  dragoste  şi  sacrificiu;  ea  are  cu¬ 
rajul  de  a  înfrunta  viaţa  —  şi  mai  ales  vicisitudinile  şi  încer¬ 
cările  vieţii.  Cu  alte  cuvinte,  o  personal  tate  adevărată  ştie  in 

primul  rând  sâ  fie  totdeauna  ea  însăsi ;  în  al  doilea  ea  este  în 

stare  să  înţeleagă  şi  să  ajute  pe  oameni;  şi  în  al  treilea,  ea 
îndrăsneşte  să  facă  orice  i  se  cere.  Aş  mai  adăuga  un  singur 
lucru:  dacă  această  descriere  este  exactă,  atunci  cea  mai  supe¬ 
rioară  Personalitate  a  istoriei  este  cea  a  Domnului  nostru  ;  şi 

astfel,  scopul  «educaţiei  personalităţii  creştine»  constă  în  a 
crea  şi  a  desvolta  fiinţe  cari  să  fie  «oameni  întru  Hristos  Isus». 

Trad.  de  N.  Colan. 

Introducerea  creştinismului  la  Romani.  - 

Problemele  mari,  de  orice  natură  ar  fi  ele,  strecoară  multă 
îngrijorare  în  sufletul  aceluia,  care  încearcă  să  le  rezolve,  să 
ie  dea  o  soluţie  satisfăcătoare.  îngrijorarea  de  care  vorbesc 
îşi  are  explicarea  naturală  în  cunoaşterea  reală  a  greutăţilor  pe 
care  omul  trebue  să  le  înlăture  în  decursul  cercetărilor...  O 
atare  problemă,  din  domeniul  istoriografiei  bisericeşti  române, 
este  introducerea  creştinismului  la  strămoşii  noştri.  Mulţi  şi-au 
luat  osteneala  să  o  trateze  şi  variate  sunt  şi  părerile  la  care 
au  ajuns.  Aproape  fiecare  din  aceste  păreri  cuprinde  o  parte 
din  adevăr.  Şi  expunerea  numai  a  acestor  păreri  ar  putea  forma 
un  tratat  deosebit  N'am  intenţia  să  fac  această  expunere.  Sar¬ 
cina  care  mi-o  impun  este  aceea  de  a  rezuma  părţile  pozitive 
din  toate  aceste  păreri,  părţile  care  sânt  întemeiate  pe  docu¬ 
mente  istorice  autentice  şi  de  o  greutate  nerăsturnabilă,  sau  şi 
mai  precis,  de  a  face  o  sinteză  istorică  pe  baza  cercetărilor 
ştiinţifice  de  până  acum,  cu  scopul  de  a  da  o  icoană  unitară 
şi  organic  încheiată  a  acestei  probleme. 

In  expunerea  propriu  zisă  mă  voiu  călăuzi  de  cerinţele 
pe  care  le  implică  concepţia  genetică  sau  organică  a  istoriei, 
concepţia  care  s’a  ivit  şi  s’a  încetăţenit  abia  în  veacul  al  XIX. 
şi  are  un  pronunţat  caracter  filozofic.  Ea  este  mult  superioară 
celorlalte  două  pe  care  ni  le-a  dat  clasicitatea  greco-romană  :  con¬ 
cepţiei  narative,  în  cadrul  căreia  faptele  se  povestesc  şi  con¬ 
cepţiei  didactice,  în  cadrul  căreia  faptele  se  apreciază  numai  in 
măsura  în  care  se  pot  scoate  din  ele  anumite  învăţături.  La 
concepţia  genetică  a  ajuns  omul  numai  dupăce  s’a  convins  de 
ideea  unităţii  neamului  omenesc,  de  realitatea  legăturii  interne 
dintre  singuraticele  fapte  ale  omului  şi  de  ideea  că  o  vecinică 
schimbare  dominează  raporturile  omeneşti.  In  lumina  acestei 
concepţii  evenimentele  se  privesc  în  legătură  de  cauzalitate.. 
Ce  priveşte  domeniul  de  observaţie,  ea  îmbucă  toate  faptele 
şi  întâmplările.  Numai  în  cadrul  ei  se  folosesc  —  natural  mâ- 
nă’n  mână  cu  critica  istorică  —  toate  izvoarele  (bani,  vase, 
statui  diferite  unelte,  etc.),  cari  pot  Înlătura  vălul  tainic  de  pe 
trecut1).  Ce  consecinţe  extraordinare  are  studiul  amănunţit  al 

’)  N.  Dobrescu:  Lecţia  de  deschidere  a  cursului  de  istoria  bisericii 
române.  Bncureşti  1908. 


263 


REVISTA  TEOLOGICĂ 


izvoarelor  de  tot  felul,  se  poate  vedea  întrucâtva  şi  în  expu- 
nerea  aceasta,  la  analiza  inscripţiei  napocense. 

Premergând  aceste  lămuriri  sumare,  cari  au  avut  menirea 
să  prezinte  în  lumina  adevărată,  deoparte  felul  cum  am  pus 
problema,  dealtăparte  concepţia  în  cadrul  căreia  vreu  să  o  so¬ 
luţionez,  întru  în  tratarea  propriu  zis  al  ei. 

In  anul  106  (d.  H.),  după  lupte  grele,  sângeroase,  împreu¬ 
nate  cu  mari  pierderi,  legiunile  romane,  conduse  de  marele 
Traian  au  nimicit  Sarmisegetuza,  capitala  regelui  Decebal,  Ni¬ 
micirea  ei  a  însemnat  nimicirea  pentru  totdeauna  a  regatului 
dac  şi  biruinţa  desăvârşită  a  poporului  roman,  căruia  destinul 
istoric  i-a  dat  stăpânirea  peste  popoarele  lumii...  Pe  plaiurile 
bogate  şi  cucerite  cu  atâtea  jertfe  ale  Daciei,  voia  Traian  să 
planteze  şi  să  întărească  viaţa  romană  însăşi.  De  aceea  a  pre¬ 
gătit  cadrele  necesare  acestei  vieţi,  a  împărţit  Dacia  din  punct 
de  vedere  administrativ,  a  numit  administratori  împărăteşti,  a 
ridicat  cetăţi,  a  fortificat  castele,  a  întemeiat  oraşe,  a  tăiat  dru¬ 
muri  largi  şi  trainice,  etc.  Şi  apoi,  pentruca  viaţa  romană  să 
apară  cât  mai  repede,  cât  mai  sigură  şi  cât  mai  complexă  în 
această  ţară  barbară,  a  adus  dm  întreg  imperiul  roman  târgo¬ 
veţi,  industriaşi,  plugari,  mineri,  toţi  oameni  cu  viaţă  aşezată. 
Aceştia  sunt  cunoscuţi  în  istorie  sub  numele  generic  de  «co¬ 
loniştii  lui  Traian».  Aici  e  locul  să  accentuez  că  aceşti  colonişti 
n’au  fost  recrutaţi  in  număr  egal  din  toate  provinciile  imperiului. 
Din  cele  mai  îndepărtate  au  fost  mai  puţini,  din  cele  mai 
apropiate  mai  mulţi.  Unii  au  fost  din  Galia,  foarte  puţini  din 
Italia,  pentruca  pe  vremea  lui  Traian  existau  deja  ordine  îm¬ 
părăteşti,  care  opriau  populaţia  Italiei  —  aşa  de  scăzută  în 
urma  războaielor  grele  şi  dese  din  trecut  —  să  mai  plece  în 
alte  părţi.  Aceste  ordine  le-a  dictat  o  prevedere  politică  plină 
de  înţelepciune.  Prin  ele  se  împiedecă  slăbirea,  rărirea  ele¬ 
mentului  roman  în  însuşi  centrul  împărăţiei.  Coloniştii  cei  mai 
mulţi  i-a  dat  Peninsula  Balcanică  şi  Orientul,  în  special  Azia- 
mică.  Prin  aceste  dispoziţii  Traian  n’a  făcut  altceva  decât  a 
dat  organizaţie  politică  influinţei  romane,  care  pătrunsese  aici 
cu  mult  mai  înainte... 

Faptele  expuse  până  aici,  Ia  dreptul  vorbind,  nu  sunt 
părţi  specifice,  propriu  zise  ale  chestiunii  cu  care  mă  ocup. 
Totuşi  !e-am  amintit,  pentrucă  aruncă  multă  lumină  asupra  în¬ 
ceputurilor  ei.  In  veacul  al  Il-lea  când  se  face  colonizarea  Da- 

ciei,  creştinismul  era  lătit  sporadic  în  întreg  imperiul  roman. 
Sfânta  Scriptură  ne  arată  că  în  Azia  mică,  în  Peninsula  Balca- 
nicâ  şi  în  Italia  deja  apostolul  Pavel  a  întemeiat  o  mulţime  de 
comunităţi,  b.  o.  Perga,  Antiochia  Pisidiei,  Listra,  Iconium, 
Derbi,  Efes,  Filipi,  Tesalonic,  Atena,  Corint.  Pe  noi  ne  intere¬ 
sează  îndeosebi  Peninsula  Balcanică  şi  Azia-mică.  Comunităţile 
amintite  mai  sus  şi  aflătoare  în  Peninsula  Balcanică  sunt  por¬ 
turi  maritime  toate.  Trebue  să  admitem  însă  tot  pe  baza  măr¬ 
turiilor  Sfintei  Scripturi,  că  apostolul  Pavel  şi  ucenicii  lui  au 
pătruns  şi  mai  adânc  in  ea. 

In  epistola  cătră  Romani  1519  zice:  «întru  puterea  sem¬ 
nelor  şi  a  minunilor,  cu  puterea  lui  Dumnezeu...  din  Ierusalim 
şi  împrejur  până  la  llltic  am  împlinit  Evanghelia  lut  firistos » ; 
în  cea  cătră  Tit  3n  scrie  că  are  de  gând  să  ierneze  în  Nicopol, 
cetate  din  Epir,  unde  desigur  n’a  stat  inactiv.  Din  epistola 
adresată  lui  Timoteiu  li.  410,  vedem  că  Tit  a  propoveduit  în 
Dalmaţia,  In  epistola  cătră  Tesaioniceni  I.  ls  zice:  «că  dela 
voi  s’a  vestit  cuvântul  Domnului  nu  numai  în  Macedonia  şi 
Ahaîa,  ci  în  tot  locul  credinţa  voastră  cea  întru  Dumnezeu  a 
ieşit,  cât  nu  trebue  să  mai  grăim  noi  ceva».  De  remarcat  este 
aici  iauda  lui  Pavel  la  adresa  Tesalonicenilor,  cari  nu  stăteau 
inactivi,  ci  fiecare  devenind  un  apostol,  ducea  numele  lui  Hri- 
sto's  în  toate  părţile. 

Ce  să  zic  despre  Azia,  leagănul  creştinismului,  în  special 
Azia-mică  —  provincie  prin  excelenţă  creştină  —  unde  erau  o 
mulţime  de  comunităţi,  care  se  lăudau  cu  originea  lor  aposto¬ 
lică...  Este  imposibil  ca  între  coloniştii  aduşi  de  Traian,  să  nu 
fi  fost  şi  creştini,  cari  să  fi  venit  în  Dacia  cu  gândul  că  aici  la 
periferie  vor  fi  mai  scutiţi  de  persecuţiile  năpraznice,  care  în¬ 
cepuseră  a  se  deslănţui  asupra  bisericii  născânde. 

Dacia  în  urma  situaţiei  sale  nu  era  strâns  legată  de  im¬ 
periu,  cădea  la  stânga  Dunării,  prin  urmare  In  afară  de  hota¬ 
rele  lui  naturale  şi  era  expusă  la  atacuri.  De  aceea  Traian  a 
luat  din  bună  vreme  măsuri  pentru  apărarea  ei,  aducând  o  le¬ 
giune,  a  Xlll-a  Oemina.  Ceva  mai  târziu,  când  atacurile  bar¬ 
barilor  deveniră  mai  frecvente  şi  mai  periculoase,  Marc  Aureliu 
a  mai  adus  o  legiune,  a  V-a  Macedonica.  Aceste  legiuni,  plus 
trupele  auxiliare,  au  format  o  armată  de  circa  25,000  de  sol¬ 
daţi.  Locurile  celor  cari  îşi  făceau  stagiul  întreg,  precum  şi 
ale  celor  cari  muriau,  erau  ocupate  de  soldaţi  veniţi  din  im- 

periul  cel  supus  din  ce  în  ce  mai  mult  influinţei  irezistibile  a 
creştinismului.  Intre  aceşti  soldaţi  veniţi  an  de  an  au  fost  de¬ 
sigur  şi  creştini.  Cei  mai  mulţi  din  ei  dupăce  işi  terminau 
serviciul  reglementar  de  25  ani,  rămâneau  în  Dacia,  de  o  parte 
pentrucă  unii  se  căsătoriau  cu  indigene  încă  fiind  soldaţi,  de 
altă  parte  pentrucă  drept  recompensă  li  se  dădea  pământ,  pe 
care  îşi  puteau  înjgheba  gospodăria.  Dacă  veteranul  era  cre¬ 
ştin  şi  izbutea  să-şi  convertească  şi  soţia  pentru  legea  lui  Hri- 
stos,  punea  dela  început  temeliile  unei  familii  curat  creştine. 
Când  nu  reuşea  să  facă  atât,  cel  puţin  copiii  erau  crescuţi  în 
spirit  creştinesc.  Că  in  armată  au  fost  creştini,  e  un  adevăr 
indiscutabil,  confirmat  pe  deplin  de  numărul  mare  al  soldaţilor 
şi  ofiţerilor  martiri. 

Nu  trebue  să  perdem  din  vedere  nici  legăturile  comer¬ 
ciale  foarte  intensive  întreţinute  cu  imperiul.  Dacia  cu  bogă¬ 
ţiile  ei  de  tot  felul  (aur,  sare  miere,  cereale,  etc.)  a  atras  o 
mulţime  de  oameni  dornici  să  se  îmbogăţească  repede  şi  uşor. 
Şi  aceştia  vor  fi  contribuit  cu  ceva  la  lăţirea  creştinismului. 

Aceste  deducţii  pur  logice  sunt  secondate  şi  de  mărtu¬ 
riile  seri  toriior  bisericeşti  din  sec.  11  şi  111.  Iustin  Maitirul  şi 
Irineu  afirmă  că  creştinismul  s’a  lăţit  în  întreg  imperiul  roman, 
implicit  şi  în  Dacia.  Tertulian,  scriitorul  cel  atât  de  scrupulos 
în  afirmaţiile  sale,  înşiră  intre  popoarele  creştinate  şi  pe  Daci. 
Verificând  istoriceşte  acest  pasagiu  a)  lui  Tertulian,  constatăm 
că  el  este  exact.  Toate  popoarele  pomenite  au  primit  creşti¬ 
nismul  într’o  măsură  mai  mare  sau  mai  mică.  De  ce  ar  face 
excepţie  numai  Dacii?  Ceva  mai  târziu  Origen,  contimporan 
şi  el  cu  procesul  a  cărui  desfăşurare  o  urmărim,  deasemenea 
confirmă  în  termini  mai  mult  negativi,  spusele  iui  Tertulian. 
lată  cuvintele  lui:  «Ce  să  zicem  de  Britanii  sau  Germanii,  cari 
sunt  lângă  Ocean  sau  de  barbari,  Daci,  Sarmaţi  şi  Sciţi,  dintre 
cari  cei  mai  mulţi  încă  n’uu  auzit  cuvântul  Evangheliei, 
dar  II  vor  auzi  în  însăşi  trecerea  secolului».  Unii  au  văzut  in 
aceste  cuvinte  ale  lui  Origen  o  desminţire  formaiă  a  pasagiului 
lui  Tertulian,  în  realitate  ii  întăresc.  Origen  se  exprimă  foarte 
clar.  El  nu  neagă  existenţa  creştinismului  in  Dacia.  Nu.  Fraza: 
«: dintre  cari  cei  mai  mulţi  iată  n’au  auzit  cuvântul  Evangheliei >, 
ne  dă  să  înţelegem  că  dacă  *cei  mulţi  încă  n'au  auzit  cuvântul 
Evangheliei »,  apoi  cei  mai  puţini  l-au  auzit  deja.1  Că  creşti- 

1  Şt,  Meteş:  Istoria  bisericii  şi  a  vieţii  religioase  a  Românilor  din 
Ardeal  şi  Ungaria,  voi.  I,  Arad  1918,  pag.  3—4. 

nisraul  a  pătruns  în  Dacia  încă  în  epoca  romană  (106—271^ 
ne-o  dovedeşte  definitiv  o  inscripţie  creştină  de  pe  un  sar¬ 
cofag  găsit  la  Napoca  (Cluj)  pe  la  anul  1500,  care  ni  s’a  pă¬ 
strat  din  cuvânt  în  cuvânt,  în  scrierile  umanistului  Mezerzius^ 
Inscripţia  este  următoarea: 

D  •  M 

AVRELIA  ■  ma  RiNA 
VIX  ■  ANN  •  XVII  ■  AVR 
MARIN1ANVS  *  FIL 
EIVS  •  VIX  *  ANNO  •  I 
M  •  IIII  •  AVR  •  BABVS 
VET  *  PATER  •  P 


D  (is)  M  (anibus)  Aurelia  [Ma]  r  [i]  na  vix  (it)  ann  (is)  XVIL 
Aur  (eiius)  Marinianus  fii  (eus)  lius  vix  (it)  anno  I.  m  (ensibus)- 
IIII.  Aur  (elius)  Babus  vet  (eranus)  pater  p  (osuit).  In  mono¬ 
gram:  s  (it)  t  (ibi)  t  (erra)  1  (evis). 

Din  pricina  importanţei  covârşitoare  pe  care  o  reprezintă 
această  inscripţie,  trebue  să  inzist  mai  mult  asupra  ei.  Inscripţia 
este  creştină,  pentrucă  are  câteva  elemente  specific  creştine: 
monogramul  creştin,  literile  iniţiale  (STTL)  ale  formulei  «sit 
tibi  terra  levis>  şi  cuvântul  «posuit».  Ceeace  te  surprinde  mai 
Intâiu,  când  priveşti  această  inscripţie,  este  amestecarea  ele¬ 
mentelor  creştine  cu  cele  păgâne.  Involuntar  îţi  pui  întrebarea: 
Pot  fi  aceste  elemente  juxtapuse?  Da,  pot  fi,  pentrucă  ar¬ 
heologia  bisericească  este  în  situaţia  de  a  ne  arăta  sute  de  in¬ 
scripţii  la  fel.  îndeosebi  inscripţia  din  Larissa  (Macedonia)  este 
foarte  asemănătoare  ca  fond  şi  ca  formă,  cu  a  noastră.  Ea  are 
ceva  şi  mai  paradoxal.  Cele  două  elemente  eterogene  sunt 
unite  direct.1 

Aici  deschid  o  mică  paranteză.  Transformările  mari  su- 


1  V.  Pârvan :  Contribuţii  epigrafice  la  istoria  creştinismuiui  daco¬ 
român,  Bucureşti,  1911. 

fleteşti  din  viaţa  omenirii  —  cum  este  b.  o.  şi  trecerea  dela 
păgânism  la  creştinism  —  nu  se  întâmplă  repede,  în  câţiva  ani, 
ele  durează  veacuri.  De  ce?  Răspunsul  e  uşor  de  dat.  Pen- 
trucă,  deoparte  sunt  prea  puternice,  prea  adânc  înrădăcinate  în 
fiinţa  ei  fibrele  multiple  ale  vieţii  celei  vechi  şi  prea  slabe  fi¬ 
brele  vieţii  celei  nouă,  de  altă  parte  pentrucă  îi  lipseşte  la  în¬ 
ceput  puterea  creatoare  în  aşa  măsură,  încât  să  dee  fondului 
celui  nou  sufletesc  cadre  absolut  noui.  Şi  atunci  vrând-nevrând 
rămân  în  fiinţă  unele  forme  vechi,  cari  se  umple  cu  fondul  cel  nou. 
Câte  obiceiuri  păgâne  nu  are  şi  azi  poporul  nostru,  dar  cu  fond 
creştin  integral...  Inscripţia  noastră  are  formă  veche,  păgână, 
dar  e  umplută  cu  fond  creştin.  Să  trecem  la  analiza  ei. 

Filologia  a  dovedit  că  persoanele  inscripţiei  napocense 
sunt  de  origine  orientală,  iar  studiu!  celorlalte  inscripţii  ne-a 
dat  preţioasa  lămurire  că  în  acest  timp  (235)  chiar  în  Napoca 
au  venit  două  comunităţi  religioase  orientale,  una  din  «Azia», 
cealaltă  din  «Galatia».  E  foarte  firesc  ca  şi  persoanele  noastre 
să  fie  din  provincia  «Azia»  sau  «Galatia»  unde  creştinismul 
era  cu  mult  mai  puternic  ca  aiurea.  încă  o  întrebare.  Cum  a 
îndrăznit  veteranul  Babus  să  graveze  pe  sarcofagul  ficei  şi  a 
nepotului  său,  monogramul  creştin  şi  să  se  declare  pe  faţă  cre¬ 
ştin  ?  Două  răspunsuri  s'au  dat.  Ce!  dintâiu  caută  izvorul  ace¬ 
stei  îndrăzneli  în  starea  sufletească  plină  de  durere  a  bătrânu¬ 
lui  Babus.  Dupăce  a  pierdut  ce  a  avut  mai  scump  pe  lume, 
puţin  i-a  mai  păsat  dacă  şi  el  va  muri,  pecetluind  cu  sânge 
mărturisirea  credinţei  sale.  Al  doilea  răspuns  explică  existenţa 
monogramului  creştin  pe  sarcofag  numai  cu  ajutorul  împre¬ 
jurărilor  istorice  de  atunci.  Inscripţia  datează  de  pe  la  anul  235, 
vasăzică  din  prima  jumătate  a  veacului  III.  Pe  atunci  imperiul 
era  condus  de  doi  împăraţi  răsăriteni,  Alexandru  Sever  (Siri¬ 
anul  222 — 235)  şi  Filip  Arabul  (244—249).  Toleranţa  acestora 
era  aşa  de  mare  încât  creştinii  începură  să  şi  clădească  loca¬ 
şuri  pline  de  podoabă,  pentru  închinare.  Această  atitudine  în¬ 
drăzneaţă  a  creştinilor  din  imperiu,  va  fi  îndemnat  şi  pe  Babus 
să-şi  mărturisească  fără  sfială  credinţa  sa. 

Concluzia  pe  care  o  scoatem  din  cele  de  până  acum  este 
următoarea  :  Creştinismul  a  existat  in  Dacia  încă  din  epoca  ro¬ 
mană,  ca  credinţa  unei  minorităţi  a  populaţiei  daco  romane.  El 
a  fost  adus  direct  de  cel  veniţi  în  Dada  şi  n’a  avut  în  sine 
puterea  de  a-l  cuceri  pe  toţi  la  el. 

(Va  urma).  N.  Popovîcî, 

stud.  la  Acad.  „Andreiană*" 

Progres  social  fără  progres  moral? 

Vorbind  despre  firea  neprihănită  a  oamenilor  din 
străvechea  epocă  de  aur,  vestitul  istoric  roman  Corne- 
lins  Taciius  scrie:  «Cei  dintâi  oameni  trăiau  fără  pa¬ 
timi,  fără  viţii  şi  fără  crime,  şi  deci,  fără  pedepse  şi 
constrângeri». 

Repede  însă  traducătorul  român  al  lui  Tacit  spune 
jos  într’o  notă:  «Negreşit  că  acest  veac  de  aur  n’a 
existat  de  cât  în  imaginaţia  poeţilor». 

Vra  să  zică,  deşi  Tacit  nu  era  nicidecum  poet 
visător,  ci  foarte  realist  istoric,  nu  se  crede  că  într’a- 
devăr  ar  fi  existat  cândva  nişte  vremuri,  în  cari,  lumea 
scutită  fiind  de  prea  multe  griji,  şi  sforţări,  de  prea 
multe  certuri  şi  păcate,  ar  fi  dus  o  viaţă  mai  adeseori 
brăzdată  de  fericire.  Şi,  la  drept  vorbind,  —  cam  în 
felul  acesta  se  crede  astăzi.  Vreau  adică  să  spun,  că 
îndeobşte  se  susţine  că  departe  de  a  fi  fost  blânzi  ca 
mieii,  oamenii  din  primele  timpuri  au  trăit  într’o  ne¬ 
curmată  stare  de  răsboi. 

Şi  totuşi  sunt  destui  oameni  de  ştiinţă,  cari  nu  se 
sfiesc  să  afirme,  că  numai  în  imaginaţia  poeţilor  a 
a  existat  acea  mult  cântată  epocă  de  aur .  —  Aşa  de 
pildă,  sociologul  francez  Proal,  citând  pe  Quatrefages 
şi  pe  Broca,  şi  întemeindu-se  nu  numai  pe  nişte  simple 
deducţiuni  logice,  ci  şi  pe  trainicile  descoperiri  ale 
arheologiei  şi  antropologiei,  —  afirmă  că  oamenii  pri¬ 
mitivi  nu  aveau  câtuşi  de  puţin  deprinderi  şi  porniri 
de  fiare  sălbatice. 

In  spre  dovedirea  acestui  lucru,  Proal  pleacă  dela 
adevărul,  indiscutabilul  adevăr,  că  omul  primitiv  avea  nu 
numai  noţiuni  religioase  şi  morale,  dar  încă  şi  cultul 
morţilor,  crezând  în  viaţa  viitoare  şi  în  nişte  fiinţe 
superioare,  cari  nu  se  putea  să  nu  le  influenţeze  firea, 
obiceiurile  şi  întregul  lor  trai  pământesc. 

De  altfel,  pentru  a  ne  încredinţa  de  acest  lucru, 
n’avem  decât  să  deschidem  orice  carte,  care  tratează 
despre  începuturile  omenirii.  Aşa,  de  pildă,  iată  ce  ne 
spune  un  profesor  de  geologie: 

«Dacă  punem  alături  clădirile  morţilor  cu  locuinţele 
celor  vii,  vom  vedea  între  ele  o  mare  deosebire.  Adă¬ 
postul  pentru  vii  este  aproape  în  totdeauna  un  bordei 
şubred,  pe  care  vremea  sau  o  întâmplare  nenorocită 
lesne  o  nimiceşte.  Lăcaşul  de  veci  însă  trebue  să  fie, 
după  credinţa  acestor  oameni,  de  o  trăinicie,  care  să 
înfrunte  puterea  distrugătoare  a  vremii,  precum  şi  pri¬ 
mejdia  de  tot  felul.  -  Casa  în  care-ţi  duci  viaţa  putea 
să  fie  întocmai  ca  şi  aceasta,  vremelnică;  iar  casa  de 
după  moarte  trebuia  să  fie  veşnică  întocmai  ca  şi  viaţa  de 
apoi.  —  Şi  într’adevâr,  mormântul  primitiv,  —  dol- 
menul,  peştera,  gropniţa  boltită,  —  cu  pereţii  lui  de 
piatră  ascunşi  în  pământ,  e  o  întrupare  a  veşniciei.  — - 
Aceste  lăcaşuri  de  îngropăciune  se  înfâţişază  în  acelaş 
timp  ca  cele  mai  vechi  lucrări  de  arhitectură.  —  Şi 
atunci  arhitectura  este  născocirea  oamenilor  neolitici, 
şi  ea  a  înaintat,  şi  poate  chiar  s’a  născut  supt  înrâu¬ 
rirea  celei  mai  vechi,  şi  care  a  rămas  de  atunci  întot¬ 
deauna  şi  cea  mai  nouă  credinţă  religioasă,  credinţa 
într’o  viaţă  veşnică,  care  începe  odată  cu  sfârşitul  celei 
pământeşti». 

De  aceea,  întemeindu  se  pe  acest  controlat  adevăr, 
Proal  se  întreabă:  Dacă  oamenii  preistorici  din  epoca 
quaternară  aveau  cultul  morţilor,  cum  se  poate  susţine 
că  ei  trăiau  ca  nişte  fiare  sălbatice?  Fiindcă  ei  trăiau 
adeseori  în  luptă,  nu  trebue  să  conchidem  că  le  lipseau 
afecţiunile  de  familie,  că  nu  aveau  şi  sentimente  fru¬ 
moase  şi  că  morala  lor  era  morala  cimpanzeilor.  — 
Câteva  popoare  vechi  din  epoca  renului,  au  fost  chiar 
lipsite  de  pornirile  războinice;  şi  acest  caracter  pacinic 
al  lor  este  probat,  după  Quatrefages,  prin  lipsa  armelor 
de  război. 

Dar  nu  e  numai  atât.  —  Căci  trăesc  şi  astăzi 
destule  popoare  primitive,  care  deşi  cu  totul  streine  de 
orice  urmă  de  «civilizaţie»,  ne  silesc  să  credem,  că 
virtuţile  cele  mai  anevoioase  stau  încuibate  şi  în  su¬ 
fletele  celor  mai  «înapoiate»  fiinţe  omeneşti.  —  Aşa, 
de  pildă,  iată  ce  ne  istoriseşte  exploratorul  Nansen 
despre  Eschimoşii  din  Groenlanda: 

«E  vreme  rea  o  furtună  cumplită  răscoleşte 

oceanul.  —  Cei  ce  plecaseră  de  dimineaţă  la  vână¬ 
toare  se  zăresc  pe  valuri  abia  ca  nişte  puncte  negre¬ 
li  simţi  cum  vâslesc  din  răsputeri  către  mal.  Dar  za¬ 
darnic.  Furtuna  i-a  ajuns.  Talazurile  aci  se  înalţă  în 
chip  de  turnuri,  aci  se  rup  şi  se  prăvălesc  peste  ei.  — 
In  sfârşit  iată  unda  cea  mare.  —  Valul  se  ridică,  se 
ridică  mereu.  —  Repede  vâslaşii  leagă  lopata  de  curea, 
pleacă  trupul  înainte,  iar  muntele  cel  prăpăstios  îi  co¬ 
pleşeşte,  —  Totul  a  pierit.  —  In  curând  se  arată  încă 
un  caic...  încă  unul...  Dar  acesta  e  cu  fundul  în  sus.  — 
Eschimosul  Pedersuak  s’a  răsturnat.  Iute  vecinul  îi  sare 
în  ajutor,  însă  alt  val  îi  cuprinde  dintr’odaîă  şi  fiecare 
trebue  să  se  gândească  la  sine.  Prea  târziul  Iată  s’au 
răsturnat  amândoi.  De  îndată  unul  se  scoală  şi  cu¬ 
getul  cel  dintâi  e  la  tovarăşul  lui,  spre  care  se  îndreaptă 
ca  să  i  dea  ajutor.  împinge  Caicul  alături,  sprijină  lopata, 
punând-o  curmeziş  peste  amândouă  luntrile,  şi  cu  o 
smucitură  zdravănă  trage  în  sus  pe  cel  cufundat,  aşa 
că  poate  şi  el  să  apuce  lopata.  Cât  te-ai  şterge  la  un 
ochi,  şi-a  îndreptat  şi  dânsul  Caicul,  când  tocmai  so- 
siau  şi  alţi  tovarăşi.  Aceia  prind  din  nou  lopata  pier¬ 
dută  şi  se  îndreaptă  cu  toţii  din  nou  către  mal». 

D-l  profesor  Mehedinţi,  care  în  Altă  Creştere  ci¬ 
tează  cele  de  mai  sus,  se  întreabă:  «Au  caracter  Eschi¬ 
moşii?  Nansen  —  continuă  d-I  Mehedinţi  —  soune  că 
scene  de  acestea  se  petrec  zilnic,*  şi  zilnic  Eschimosul 
îşi  pune  viaţa  în  primejdie  pentru  tovarăşii  săi,  măcar 
că  dedesuptul  lui  se  deschide  genunea  oceanului». 

De  aceea,  şi  eu  rezemându  mă  pe  întrebarea  de 
mai  sus  a  d-lui  Mehedinţi,  mă  întreb:  Pot  fi  socotiţi 
ca  civilizaţi,  cu  adevărat  civilizaţi,  aceşti  primitivi  Eschi¬ 
moşi  de  astăzi,  ca  şi  acei  preistorici  de  demult? 

Negreşit  că  nu  puţini  se  vor  minuna,  aflând  de 
această  neobişnuită  întrebare.  Şi  totuşi,  eu  nu  mă  ru¬ 
şinez  cu  ea,  pentrucă  din  punctai  de  vedere  moral  pot 
fi  socotiţi  ca  foarte  înaintaţi ,  deci  foarte  civilizaţi,  atât 
acei  preistorici  oameni,  cari  «trăiau  fără  patimi,  fără 
viţii,  şi  fără  crime»,  cât  şi  Eschimosul  de  astăzi,  care 
îşi  iubeşte  aproapele  cu  primejdia  vieţii  sale.  —  Căci, 
om  civilizat  în  adevăratul  înţeles  al  cuvântului  nu  este 

numai  decât  acela,  care  se  slujeşte  de  telegrafia  fără 
fir,  sau  care  sboară  cu  aeroplanul  în  văzduh,  ci  mai 
curând  acela,  care  dovedeşte  că  a  intrat  în  voia  ane¬ 
voioasei  porunci:  Iubeşte  pe  aproapele  tău  ca  pe  tine 
însuţi.  —  De  aceea,  cred  că  dreptate  are  cugetătorul 
Brunetiere,  când  afirmă  că:  noţiunea  progresului  social 
nu  se  poate  despărţi  de  noţiunea  progresului  moral. 

Şi  cum  neîndoios  este  că  acest  progres  moral, 
atât  Ia  preistorici  cât  şi  la  Eschimoşi,  este  dobândit 
numai  sub  înrâurirea  şi  sub  stăpânirea  unei  credinţe 
religioase,  rezemată  pe  credinţă  într’o  viaţă  viitoare,  — 
nu  este  cred  prea  greu  de  înţeles,  că  o  adevărată  civi¬ 
lizaţie,  având  Ia  temelie  nelipsitul  progres  moral,  nu  se 
poate  statornici  fără  Dumnezeu.  De  aceea,  socotesc  că 
nu  este  adevăr  nfai  trainic  ca  cel  săpat  de  străvechiul 
cugetător  Piaton  în  cuvintele:  Mai  lesne  poţi  zidi  o 
clădire  în  văzduh,  decât  să  statorniceşti  o  lume  fără 
Dumnezeu. 

Este  deci  mai  pre  sus  de  îndoială,  că  s’ar  mai 
potoli  rdsboiul  cel  dintre  noi,  dacă  s’ar  restatornici  în 
suflete  acel  tribunal  lăuntric,  acea  frică  de  Dumnezeu, 
care  mult  mai  cu  spor  de  cât  toate  înfumuratele  sis¬ 
teme  filosofice,  mult  mai  cu  spor  de  cât  toate  nepu¬ 
tincioasele  şcoale  solidariste  şi  imperative  categorice, 
ar  fi  în  stare  să  ne  readucă  în  spre  suişul  cel  anevoios 
al  virtuţilor  făcătoare  de  pace.  m.  Mihăiteanu, 

_  profesor,  Piteşti. 


Un  drum  de  reculegere. 

Pentru  omu!  de  birou,  ca  şi  pentru  preotul  prins  în  adminis¬ 
traţia  bisericească,  obicinuita  vacanţă  de  varăe  o  mare  binefacere. 
Nu  de  dragul  «vileglaturei»  costisitoare,  o  adevărată  boală 
pentru  unii,  cari  tânjesc  un  an  întreg,  pentruca  să  poată  pleca 
pe  o  lună  de  desmierdare;  ci  pentruca  să  te  poţi  smulge  dintre  zi¬ 
duri  şi  hârtii,  să  poţi  respira  din  plin  mireasma  aerului  schimbat, 
să  culegi  impresii  none  despre  oameni  şi  locuri,  cari  să-ţi  po¬ 
goare  în  sufiet  sentimente  înălţătoare.  Nu  avusem  parte  de 
această  binefacere  de  câţiva  ani,  decât  pe  apucate,  în  frânturi 
scurte. 

Era  anunţat  acum  congresul  Asociaţiei  generale  a  preo' 
ţimii  ortodoxe  la  Cernăuţi,  pe  zilele  de  25 — 26  August  a.  c- 
Un  grup  de  prieteni  am  prins  prilejul  să  vizităm  acel  colţ  de 
ţară,  necunoscut  pentru  unii,  atrăgător  pentru  alţii,  cari  mai  tre¬ 
cuseră  pe  acolo,  căci  e  mai  bogat  în  frumseţi  şi  mai  plin  de 
amintiri  istorice,  decât  oricare  altul,  din  largul  cuprins  al  mândrei 
noastre  Românii. 

Am  trecut  Carpaţii  pela  pasul  Ohimeş,  cu  renumitele  sta¬ 
ţiuni  balneare  şi  climaterice  dincoace,  şi  cu  splendida  lui  vale 
a  Trotuşului  dincolo.  După  alergare  de  o  noapte,  trenul  se  apropia 
de  Burdujeni,  vechea  graniţă  românească.  Cu  privirea  furată 
de  minunata  aşezare  pe  coastă  a  oraşului  Suceava,  scăldat  în 
razele  soarelui  de  dimineaţa,  ăbia  am  luat  seama,  că  suntem 
ajunşi  în  gara,  de  unde  cale  de  o  fugă,  e  pământul  mândrei 
Bucovine,  —  «veselă  grădină»,  cu  adevărat. 

Am  tras  dea  dreptul  la  Biserica  sf.  Gheorghe,  unde  se 
păstrează  moaştele  sftului  loan  Cel  Nou,  trecute  prin  atâtea  pe¬ 
ripeţii  câte  chinuri  a  suferit  mucenicul,  —  pânăce  au  fost  aşezate 
de  statornicie  netrecătoare  aici.  Am  intrat  cu  sfială  şi  evlavie 
pe  sub  portalul,  unde  precupeţe  vând  lumânări,  icoane,  străine 
unele,  şi  cărticele  din  Biblioteca  «Ia  şi  citeşte».  Am  plecat 
genunchiul  inimii  în  faţa  vechei  capele,  pe  păreţii  căreia  sunt 
zugrăvite  chinurile  Sfântului.  Şi  am  intrat  cu  smerenie  in  bise¬ 
rica,  renovată  pe  dinafară  cam  strigător. 

în  lăuntru  contemplaţia  noastră  pioasă,  a  fost  stingherită 
de  atmosfera  de  bâlci,  ce  ne  întimpină.  în  trei  părţi  se  făcea 
slujbă,  de  preoţi  monahi.  Amestecul  de  glasuri  şi  de  cuvinte 
deosebite,  făcea  un  zumzet  nedesluşit,  sporit  de  poveştile  sgo- 
motoase  ale  mulţimii,  care  şedea  pe  jos,  ori  se  mişca  prin  biserică, 
aşteptând  să-i  vină  rândul  la  slujbă. 

Conducerea  Mănăstirei  ar  trebui  să  ia  măsuri  pentru  o 
bună  rânduială,  fixând  timpul  slujbelor  în  cursul  zilei,  ca  pele¬ 
rinii  să  poată  asista  după  îndemnul  sufletuiui  lor  la  una,  sau  la 
alta.  Şi  mai  presus  de  aceasta,  slujba  să  fie  făcută  cu  evlavie, 
în  concentrare  religioasă  şi  cu  mai  puţină  aparenţă  de  câştig. 

Am  văzut  vechea  ruină  a  cetăţii  lui  Ştefan  cel  mare,  de 
pe  colina  din  faţă,  peste  vale,  unde  un  moşneag  neamţ,  care 
se  complace  în  ipostasul  de  castelan,  nu  te  lasă  să  pleci,  până 
nu  ţi-a  dat  toate  desluşirile,  pe  cari  le  spune,  ca  citind  din  carte. 
Am  trăit  aici  clipe  de  măreţie  naţională. 

Apoi  am  scoborât  colina  şi  am  urcat  iarăşi  In  oraş,  la 
Biserica  Mirăuţilor.  Aici  linişte  de  mormânt.  Vechea  ctitorie 
nu-şi  deschide  porţile  pentru  slujbă  decât  1 — 2  pe  an  şi  când 
trec  vizitatori.  După  umiliri  de  magazie  în  mâna  unui  jidan, 
şi  din  înaltul  sentiment  religios  al  unui  om  de  bine,  care  a  cum- 
părat-o  pe  un  preţ  bagatel,  biserica  a  fost  refăcută,  poate  cu 
prea  puţin  simţ  şi  respect  pentru  trecut. 

Pe  lângă  biserica  «Sfântul  Dumitru»  am  trecut,  fiindcă  n’afost 
chip  să  aflăm  cheia;  iară  până  sus  pe  deal,  la  «Biserica  Zamca* 
care  dominează  în  larg  ţinutul,  vremea  nu  ne-a  îngăduit  suişul, 
ca  să  ne  putem  urma  drumul  spre  Mănâstbea  Dragomirna, 
unde  eram  anunţaţi. 

Drumul  cu  trăsura  a  fost  prilej  de  meditare  şi  de  împros¬ 
pătarea  amintirilor  istorice,  legate  de  vechea  capitală  a  Voe- 
vozilor  Moldoveni. 

In  faţa  zidurilor  impunătoare,  de  cetate  de  apărare  rezi¬ 
stentă,  ale  Dragomirnei  şi  in  faţa  porţilor  grele,  am  stat  umiliţi 
şi  sfioşi.  Cum  ştiau  bătrânii  să-şi  clădească  cuib  de  refugiu  şi 
de  apărare  a  vieţii  sufleteşti  şi  naţionale. 

Un  moşneag  în  iţari,  amar  încercat  de  soarte,  şi-a  căutat 
mângâiere  la  mănăstire.  Serveşte  pe  părintele  Igumen,  şi  acum 
ne  transpoartă  băgagele  cu  bunătate.  Era  ceasul  vecerniei  şi, 
până  să  ne  iese  întru  întimpinare  părintele  arhimandrit,  întrarăm 
la  închinare.  Am  ascultat  cucernici  slujba  unui  ieromonah  mai 
tinăr  şi  cântările  dulci,  ţinute  de  2  bătrâni,  ce  se  schimbau  cu 
luare  aminte. 

La  ieşire  ne  întâmpină  cu  dragoste  I.  P.  C.  Sa  părintele 
arhimandrit  Buracu,  igumenul  mănăstire).  Ne  face  istoricul 
sfântului  lăcaş, 1  ne  arată  mormintele  de  odihnă  al  întemeieto¬ 
rului  Mănăstire),  Mitropolitul  Anastasie  Crimca  şi  ale  altora, 
şi  povesteşte  cu  grai  dulce  din  trecutul  acestui  aşezământ  de 
cucernicie  românească.  Ca  şi  zidurile  nebiruite,  ce  o  împrej- 
muesc,  biserica  sveltă  stă  neatinsă  de  trecerea  vremurilor,  răzâ- 
mată  pe  contraforturi,  cari  par  să-i  asigure  trăinicia  pe  veci. 
Minunea  Mănăstirei  e  turnul  cupolei,  de  o  neîntrecută  artă 
sculpturală.  Am  stat  în  contemplaţie  de  admiraţie  vreme  îndelun¬ 
gată  de  pe  coridorul  zidului  de  apărare  şi  nu  ne  venea  să  plecăm. 

1  Am  găsit  acolo  broşura  P.  SS.  Episcopul  Dr.  Ipolit  Vorobchievici 
al  Rădăuţilor,  vicarul  sfintei  Mitropolii  a  Bucovinei:  Istoria  Sfintei  Mă¬ 
năstiri  Dragomirna,  Cernăuţi  1925,  pag.  70. 

Cu  prevenire  şi  bunăvoinţă  suntem  purtaţi  prin  edificiile 
Mănăstirei,  tocmai  in  lentă  refacere  chipzuită,  şi  in  paraclisul, 
unde  se  slujeşte  in  vreme  de  iarnă,  ca  un  refugiu  de  asprimea 
frigului.  Bisericile  noastre  catedrale  şi  orâşăneşti,  toate  ar  trebui 
să  aibă  alături  paraclise,  uşor  de  incălzit,  unde  să  se  slujască  zi 
de  zi  şi  iarna,  şi  unde  slujitorul  ca  şi  credincioşii  să  nu  fie 
stângeniţi  de  ger  în  evlavia  lor.  Am  văzut  aici,  muzeul,  a 
cărui  orânduire  este  în  lucrare,  odoare  ce  nu  se  pot  preţui  în 
bani,  un  aer  lucrat  în  fir  de  aur  şi  mărgăritare,  dela  mărimea 
unei  alune  şi  până  la  cele  mai  mici,  după  cum  le  era  rostul  se 
facă  podoabă.  Am  admirat  cărţi  scrise  cu  mâna,  cu  potcoave 
vechi,  dar  atât  de  regulate  şi  egale,  dela  un  capăt  Ia  altul,  încât 
stăm  la  îndoială  dacă  nu  e  tipar.  Sunt  acolo,  în  cărţi,  chenare 
şi  icoane,  zugrăvite  cu  condeiul  subţire,  atât  de  artistic,  migălos 
şi  cu  răbdare,  încât  cred  că  lumea  de  azi  n’ar  mai  fi  In  stare 
să  producă  asemenea  lucruri  şi  pentrucă  i  lipseşte  răbdarea,  dar 
mai  ales,  că  nu  mai  are  sufletul  religios  al  marilor  meşteri,  cei 
mai  mulţi  necunoscuţi.  Cele  mai  de  valoare  odoare  şi  scum- 
peturi  nici  nu  erau  Ia  mănăstire.  Ele  au  fost  trimise  la  expo¬ 
ziţia  din  Paris,  să  vestească  de  acolo  lumii  măreţia  sufletului 
românesc,  închinat  bisericii  lui  Hristos. 

Intr’o  atmosferă  de  cuvioşie  mănăstirească  a  decurs  cina 
şi  conversaţia  de  seara  la  masa  aşa  de  prietenească  a  I.  P.  C. 
Sale  părintelui  arhimandrit.  Bătrân  de  zile,  dar  spirit  ager  şi 
temperament  vioi,  ne-a  povestit  cu  însufleţire  despre  multe  lu¬ 
cruri,  cu  o  memorie  surprinzătoare,  cu  frumoase  cunoştinţe 
istorice  şi  cu  multă  pătrundere  de  oameni,  mai  ales  din  zilele 
de  grea  încercare  ale  războiului. 

Cu  toată  osteneala  drumului,  daţi  spre  odihnă,  somnul  nu 
mă  fură.  impresiile  puternice  ce  mi-au  răscolit  sufletul  între 
zidurile  mănăstire),  cea  dintâi  mănăstire  ca  adevărat ,  pe  care 
am  văzut-o  pănă  acum,  m’au  covârşit.  Spiritul  a  biruit  truda 
trupului.  Multă  vreme  am  depănat  gândul,  că  petrecerea  unui 
an  doi  măcar  în  umbra  acestor  lăcaşuri  de  evlavie  şi  de  liniştită 
meditare,  ar  putea  zămisli  suflete  de  apostoli,  misionari  devotaţi 
şi  vajnici  în  slujba  lăţirii  împărăţiei  lui  Hristos  intre  oameni  şi 
a  refacerii  vieţii  religioase  în  păturile  largi  ale  poporului  nostru, 
călăuzit  de  mult  misticism,  în  viaţa  lui  religioasă.  Cârmuirea 
noastră  bisericească  ar  trebui  să  caute  chipul  de  a  trimite  pe 
absolvenţii  şcoalelor  noastre  teologice,  să  facă  măcar  ultimul 

an  de  pregătire  pastorală  In  mănăstiri,  anume  întocmite  spre 
aceasta,  departe  de  zgomotul  oraşului,  de  ispitele  şi  ademe¬ 
nirile  unei  vieţi  sociale,  care  le  influinţează  mentalitatea  In  chip 
prea  lumesc  şi  acestor  chiemaţi  să  devină  solii  mântuirii  între 
oameni,  prin  înălţarea  sufletului  lor  spre  Hristos. 

Des  de  dimineaţă  am  luat  drumul  cu  căruţa  spre  cea  mai 
apropiată  gară,  de  unde  să  ne  ducem  mai  departe.  Am  urcat 
întâi  încet  pe  drumul  de  munte,  o  alee  de  fagi  şi  stejari,  pre¬ 
săraţi  ici  colea  cu  brad,  ce-şi  radia  mireasma  în  aerul  proaspăt 
al  dimineţii,  săgetat  de  întâiele  raze  ale  soarelui.  In  drum,  Ia 
Patrăuţi,  pe  Suceava,  am  văzut  bisericuţa,  fostă  mănăstire,  unde 
se  află  portretul  lui  Ştefan  Cel  Mare,  după  care  s’a  copiat  chipul 
Voevodului  aşa  cum  îl  găsim  răspândit  pela  instituţiile  noastre 
culturale  şi  prin  casele  româneşti. 

Ţinta  ni  era  Rădăuţii.  Cu  bunăvoinţă  preotulului  nostru 
de  acolo,  care  a  venit  să  ne  deschidă  am  putut  vizita  vechea  bi¬ 
serică,  fără  turn,  ctitoria  iui  Bogdan  cel  bătrân,  zidită  la  1360,  in 
felul  ei  deosebit  de  alte  biserici,  pe  cari  le-am  mai  văzut. 

Marea  de  Jidovi  ce  forfotesc  pe  uliţele  oraşului  ne  veri¬ 
fică  adevărul,  că  biata  Bucovină  e  şi  ea  năpădită  de  această 
şleahtă,  ce-i  secătueşte  măduva  şi-i  despoaie  locuitorii  de  energia 
de  muncă  şi  de  tot  ce  ar  putea  agonisi.  Ori  câtă  largheţă  uma¬ 
nitară  ar  avea  sufletul  nostru  de  creştini  şi  preoţi,  el  se  amă- 
reşte,  când  vezi  cum  truda  Românului  şi  bunul  lui  se  strecoară 
în  punga  străinului;  din  slăbiciunea  şi  nepriceperea  noastră  de 
sigur,  dacă  n’avem  isteţimea  să-i  scoatem  din  negoţ  şi  să-i  mutăm 
deia  tarabă  şi  pe  ei  acolo,  pe  brazdă,  la  muncă  grea. 

De  aici  gândul  ne  ducea  spre  Suceviţa.  Abia  am  prins 
trăsură.  Era  Sâmbăta.  Jidovii  nu  erau  pe  piaţă.  Cei  câţiva  că¬ 
ruţaşi  creştini,  tot  în  solda  Io/  şi  ei,  repede  au  fost  montaţi  să-şi 
ridice  pretenţiile.  Am  plătit  mai  bine,  ca  să  putem  pleca.  Chel¬ 
tuiala,  şi  oboseala  de  pe  drumul  prăvos,  cu  destule  hopuri  şi 
In  căldură  dogoritoare,  ne-a  fost  din  belşug  răsplătită  şi  repede 
uitată,  când  ne-am  văzut  intraţi  în  curtea  largă,  acoperită  pe 
deaîntregul  de  pajişte  verde,  in  perfectă  armonie  cu  arhaismul 
bisericii,  din  mijlocul  Mănăsfirel  Suceviţa. 

Preot  P.  Moruşca. 

MIŞCAREA  LITERARA. 

La  Psychologle  de  la  Conversion  chez  Ies  peupîes  non 
civilis£s.  2  volumes  in  8  de  5GU  pages  chacun.  Payot,  106  Boulev. 
S.  Germain  Paris,  de  Raoul  Alller  Professeur  honoraire  de  L’uni- 
verslte  de  Parts.  Este  una  dintre  lucrările  care  fac  epocă  prin 
vastitatea  domeniului  de  cercetări  pe  care-i  îmbrăţişează  prin 
rigurozitatea  ştiinţifică  a  documentelor  analizate  şi  mai  ales  prin 
geniul  interpretativ  al  autorului.  Dl  Raoul  Allier  ni  e  cunoscut 
personal  dela  splendidele  prelegeri  de  Morală  şi  Istoria  filo 
zofiei  ţinute  de  Dsa  în  1921 — 1922  la  Facultatea  de  teologie 
Protestanta  din  Paris  al  cărei  profesor  şi  decan  este. 

Opera  pe  care  Dsa  o  dă  la  lumină  azi,  este  rezultatul  unor 
studii  de  o  viaţă  şi  ele  au  fost  verificate  permanent  cu  micro¬ 
scopul  profesorului  conştiincios  la  catedra  pe  care  o  onorează 
prin  erudiţia  şi  sufletul  său  distins. 

îşi  Îndreaptă  îndeosebi  cercetările  asupra  sentimentului  şi 
practicelor  religioase  ale  popoarelor  primitive  din  Oceania  şi 
Africa  centrală  şi  meridională.  Se  ocupă  de  totemism  şi  magie 
în  care  descopere  indicaţii  sociologice  suprinzător  de  sugestive. 
Interpretarea  psihologiei  religioase  individuale  şi  colective  pe 
baza  referatelor  misionare  i  a  dat  profunda  Intuiţie  a  acestui  mi¬ 
sterios  dar  formidabil  fenomen  psihologic  care  este  convertirea 
—  şi  care  ştim,  are  un  rol  atât  de  esenţial  In  formarea  perso¬ 
nalităţii  umane. 

Dinstinsul  autor  isbuteşte  să  ne  facă  mult  mai  simpatică 
această  umanitate  primitivă  şi  exploatată  de  popoarele  civilizate 
de  multe  ori  în  chip  barbar,  sugerând  soluţii  definitive  pentru 
o  sumedenie  de  probleme  coloniale  şi  misionare.  Dar  marea 
valoare  a  operei  dlui  Allier  rezidă  in  caracterul  ei  educativ. 
Ori  cine  e  însufleţit  de  idealul  superiorizării  propriei  sale  vieţi 
printr’o  cât  mai  intensă  spiritualitate,  ori  cine  e  dornic  să  cu¬ 
noască  taina  unei  personalităţi  adevărate  şi  ori  cine  urmăreşte 
sincer  o  reformă  socială  fecundă  în  rezultate  etice  şi  umani¬ 
tare,  poate  găsi  în  studiul  de  care  ne  ocupăm  şi  asupra  căruia 
vom  reveni  într'o  viitoare  recenzie,  inspiraţii  şi  orientări  suverane. 

In  faţa  unei  asemenea  lucrări  orice  elogiu  pare  a  fi  prea 
mic;  superlativele  meritate  sunt  insuficiente;  —  important  lucru 
să  aibă  parte  de  o  cât  mai  mare  massă  de  cititori  şi  care  cu 
ajutorul  acestei  lucrări  îşi  vor  consolida  ideologia  lor  cu  un 
vast  repertoriu,  de  fapte,  iar  entuziasmului  lor  umanitar  îi  vor 
pune  la  bază  o  sensibilitate  nouă  şi  activă,  o  infinită  energie 
etică  şi  mai  ales  o  generoasă  fertilitate  socială. 

Cu  aceste  recomandări  o  facem  cunoscută  intelectualilor 
noştri,  preoţi,  profesori,  oameni  politici,  studenţi  etc.  cu  con- 

vingerea  că  omagiem  o  competenţă  şi  că  facem  în  acelaş  timp 
un  real  serviciu  culturii  noastre  româneşti.1 

Prof.  Dr.  Or.  Cristescu. 

* 

Prof.  N.  Colan:  Sf.  Pavel  către  Filimon.  —  Creştinismul 
şi  Sclăvia.  —  (Editura  Libr.  Arhidiecezane  Sibiu.  Preţul  10  Lei, 
Dl  Profesor  Colan  aduce  o  mare  înviorare  pe  atât  de  pustiul 
ogor  al  exegezei,  dând  Ia  lumină  interpretarea  epistolei  cătră 
Filimon.  Interpretarea  de  care  ne  ocupăm  este  lipsită  de  sco- 
lasticismul  caracteristic  multor  încercări  de  acest  fel. 

Precizează  textul  fără  acele  obositoare  excursii  filologice 
—  care-s  foarte  preţioase  în  laboratorul  specialistului  dar  nu 
se  pot  impune  masselor  mai  largi  de  cetitori  ai  Sf.  Scripturi. 

lntr’un  stil  limpede,  nu  lipsit  de  fragede  frumuseţi  literare, 
impresionant  de  evocativ,  lămureşte  poziţia  creştinismului  faţă 
de  problema  dureroasă  a  anticităţii  —  faţă  de  problema  scla¬ 
viei,  pornind  dela  duioasa  intervenţie  a  Sf.  Pavel  în  favoarea 
unui  «fugitivus»  cu  numele  Onisim. 

Ordinea  studiului  este  exemplară.  Aşa  ar  trebui  să  fie 
conceput  orice  comentariu  care  urmăreşte  şi  o  popularitate  — 
adică  un  succes  în  înţelegerea  şi  simpatia  cititorilor.  In  prima 
parte  se  dramatizează  întâmplarea  cu  Onesim.  In  temniţa  din 
Roma.  Sf.  Ap.  Pavel  ascultă  cu  bunătate  spovedania  lui  Onesim 
în  legătură  cu  fuga  sa.  E  un  rezumat  ideologic,  o  concentrare 
a  momentelor  exegetice  din  epistolă. 

Urmează  scrisoarea  Sf.  Ap.  Pavel  către  Filimon.  Autorul 
ne  actualizează  momentul  evocându-ne  toată  părinteasca  spon¬ 
taneitate  a  iubirii  apostolului:  «Cu  aceste  vorbe  se  aşeză  la  masă 
şi-i  scrise  lui  Filimon »...  Chestiunea  autenticităţii  e  desbătută 
cu  argumentele  suverane  ale  criticii  biblice  care  nu  elimină  însă 
•din  locul  de  cinste  clasicul  argument  al  tradiţiunii  sfinte.  «Tâlcul 
Epistolei»  cum  îi  spune  atât  de  arhaic  şi  de  frumos  autorul,  e 
hrănit  dintro  bogată  intuiţie  psihologică  şi  religioasă  —  fără  să 
treacă  peste  consideraţiile  pastorale  şi  sociale  atât  de  abundente 
într’o  epistulă  de  25  de  versete.  In  partea  finală  autorul  însă  se 
ridică  la  entuziaste  sinteze  de  cugetare  etico-sociată  care  fac 
din  lucrarea  Dsale  o  contribuţie  de  valoare  la  înţelegerea  şi 
soluţionarea  problemelor  sociale  —  atât  de  unilateral  conside¬ 
rate  de  atâţia  sociologi  şi  economişti : 

«Idealul  Sf.  Evanghelii  este  împărăţia  tui  Dumnezeu  deci 
«un  ideal  de  natură  pur  spirituală.  Evanghelia  nu  e  creaţia  unei 
«mişcări  sociale,  n’a  fost  zămislită  dintr’o  luptă  de  clasă,  nici 
«nu  vrea  s’o  creeze,  ea  nu  e  legată  nici  direct  nici  indirect  de 
«vreo  tulburare  a  societăţii  antice.  Ea  nu  e  în  funcţie  de  con- 
«sideraţii  de  natură  sociologică.  Ea  este  prin  excelenţă  de  natură 


1  Până  la  15  Sept.  53  franci  —  după  această  dată  60  fr. 

«religioasă  etică.  Evanghelia  Mântuitorului  tinde  să  realizeze 
«marea  reformă  a  vieţii  umane  dinlăuntru  în  afară  şi  nu  invers». 

Făcând  o  paralelă  între  legalitatea  juridică,  care  cere  sanc¬ 
ţiune  imediată,  fiat  iustiţia  et  pereat  mundus  şi  iubirea  creştina, 
capabilă  de  o  infinită  bunătate  şi  care  e  cântată  atât  de  sublim 
de  slăvitul  ei  apologet  în  Ep.  I. ,  Cor.  13,  autorul  îşi  încheie 
merituoasa  şi  substanţiala  sa  lucrare. 

Dl  Profesor  Colan  prin  lucrarea  sa  ne-a  dat  o  strălucită 
probă  de  competenţă  în  domeniul  specialităţii  sale  şi  o  plăcută 
şi  folositoare  lectură. 

Prieteneşte  l-am  îndatora  ca  la  capătul  fiecărui  an  şcolar 
să  dea  Ia  lumină  «tâlcul»  unei  părţi  din  noul  testament  răsplă- 
tindu-1  cu  toată  recunoştinţa  noastră  pentru  această  osteneală 
care  ştim  că-i  e  şi  foarte  plăcută. 

Acestea  zise,  recomandăm  lucrarea  d-lui  Colan  cu  toată 
căldura  tuturor  acelora  care  îşi  lămuresc  gândurile  şi  atitudinile 
lor  pe  paginile  Sf.  Scripturi,  convinşi  că  vor  culege  orientări 
noi  de  viaţă.  Proi.  Dr.  Cristescu. 

„Propovăduiţi  Evanghelia!..."  Studii  de  teologie  prac¬ 
tică,  de  Pr.  Dr.  Or.  Cristescu,  profesor  la  Academia  teologică 
«Andreiană».  Sibiu  1925.  Tip.  Arhidiecezană.  Pag.  56.  Preţui 
25  Lei.  —  Dacă  nu  l-aş  fi  auzit  propoveduind  Evanghelia  de 
pe  amvon,  aş  zice  că-i  un  măiestru  al  meditaţiilor  religioase; 
dacă  nu  i-aş  fi  citit  profundele  sale  meditaţii  religioase,  zămis¬ 
lite  din  cel  mai  intim  contact  cu  Mântuitorul  şi  eternizate  în 
graiul  întraripat  al  unui  rafinat  artist  —  aş  zice  că-i  un  măie¬ 
stru  al  amvonului.  La  dreptul  vorbind  numai  sinteza  acestor 
două  predicate  este  in  stare  să  ne  dea  nota  fundamentală  a 
distinsului  preot  şi  profesor  Dr.  Gr.  Cristescu. 

Coloanele  acestei  reviste  pe  care  o  onorează  aşa  de  jert¬ 
felnic  cu  îmbelşugata  şi  preţioasa  colaborare  a  Sf.  Sale,  sânt 
o  destui  de  grăitoare  mărturie  pentru  neasemănatul  său  entu¬ 
ziasm  misionar.  Dar  presa  nu-i  îmbie  suficient  tărâm  aposto¬ 
latului  său.  El  îşi  seamănă  rodurile  sufleteşti  adunate  în  de¬ 
cursul  anilor  de  harnică  muncă,  în  şcoală,  în  Biserică,  în  con- 
ferenţe,  în  convorbiri  prietineşti  —  pretutindeni.  Şi  pretutindeni 
e  ascultat  cu  dragoste  robită 

Taina  acestui  apostolat  entuziast  trebue  căutată  în  justa 
convingere  care  inspiră  pe  păr.  Cristescu  şi  care  trebue  să  de¬ 
vină  crezul  oricărui  slujitor  conştient  al  altarului  lui  Hristos,  că 
numai  dinamismul  unei  credinţe  vii,  izvorâte  din  cel  mai  intim 
contact  cu  Mântuitorul,  numai  coborârea  Iui  Hristos  în  reali¬ 
tatea  vieţii  sociale,  în  ansamblul  culturii  umane,  prin  misiona¬ 
rismul  jertfelnic  şi  personal  al  celorce  se  numesc  «sarea  pă¬ 
mântului»  —  poate  schimba  faţa  lumii,  indrumându-o  spre  por¬ 
ţile  împărăţiei  lui  Dumnezeu. 

lată  pricina  pentru  care  cetitorul  nu  va  găsi  în  meditaţiile 
părintelui  Cristescu,  cucernicia  statică,  contemplaţia  împăcată 
cu  sine  şi  în  sine,  ci  va  găsi  mai  curând  zbuciumul  unui  suflet 
muncit  de  probleme,  frământarea  unei  cugetări  care  pare  că 
nesimţindu  se  bine  în  platoşa  slovelor,  tinde  să  evadeze  şi  să 
se  întruchipeze  în  viaţă. 

lată  motivul  pentru  care  cred  că  noua  broşură  «Propo¬ 
văduiţi  Evanghelia!»  va  fi  citită  cu  deliciu.  O  recomandăm 
preoţimii  noastre  —  şi,  la  urma  urmelor,  oricui  —  cu  atât  mai 
mult,  cu  cât  autorul  a  avut  fericita  inspiraţie  de  a  retipări  în 
fruntea  celor  şase  meditaţii  spirituale  studiul  de  îndrumări  omi- 
letice:  «Cui,  cum  şi  ce  trebue  să  predice  preotul  ortodox», — 
îndrumări  zidite  pe  o  destul  de  îndelungată  şi  rodnică  expe¬ 
rienţă  pastorală. 

* 

împotriva  beţiei  de  I.  P.  S.  Miron ,  patriarh  al  României. 
Biblioteca  Institutulu  Biblic,  Nr.  3.  —  Flagelul  care  mistuie 
vlaga  sufletească  şi  trupească  a  satelor  noastre  întâmpină  un 
front  tot  mai  puternic.  In  rândurile  *bstaşilor  cari  se  luptă  îm¬ 
potriva  lui  s’a  înşirat  şi  şeful  Bisericii  ortodoxe  din  România. 
Gestul  ne  bucură  deosebi,  pentrucă  îndemnurile  1.  P.  S.  Sale 
au  mai  mult  răsunet  decât  ale  altora.  Adevărului  ce-1  cuprind 
ele  i  se  adaogă  numele  celui  ce  le  dă  —  şi  astfel  cuvântul  îşi 
sporeşte  sorţii  de  izbândă,  lată  pentruce  recomandăm  cu  deo¬ 
sebită  căldură  broşura  scrisă  în  graiu  dulce  şi  tipărită  simpatic. 

* 

Două  întâmplări  minunate  de  Pr.  Qrig.  PîşcuUscu  (Gala 
Galaction).  Biblioteca  institutului  Biblic,  Nr.  4.  —  Numele  pă¬ 
rintelui  Gr.  Pişculescu,  ilustrul  prozator,  este  suficient  pentru 
a  da  cea  mai  temeinică  chezăşie  a  frumuseţii  acestei  broşuri, 
care  cuprinde  o  minunată  apologie  a  legii  creştineşti.  Graiul 
«ca  un  fagure  de  miere»,  al  sfinţiei  sale  te  farmecă,  iar  istoria 
alcătuită  cu  măiestria  literatului  consacrat  îţi  cucereşte  interesul 
—  sporindu-l  cu  fiecare  pagină  citită.  Cele  două  povestiri  îţi 
luminează  conştiinţa,  îţi  sporesc  credinţa  şi-ţi  trezesc  dorul 
după  vecinicie... 

* 

Durerea  Vinerii  celei  Mari  şi  Soarele  sfintelor  Paşti, 

(prelucrare  după  graiuri  străine),  de  Athim .  /.  Scriban.  Biblio¬ 
teca  Institutului  Biblic,  Nr.  5.  —  Cititorul  acestei  cărticele  se 
va  convinge  odată  mai  mult  de  puterea  făcătoare  de  minuni  a 
rugăciunii  ferbînţi,  a  rugăciunii  rostite  «din  tot  sufletul  şi  din 
tot  cugetul»  curat. 

Ilenuţa  şi  Gheorghiţă  au  ajuns  la  marginea  prăbuşirii  Jor 
trupeşti  şi  sufleteşti.  Nu  mai  e  nădejde  de  scăpare  —  decât 
in  Domnul.  Părinţii  lor,  boierul  Ştefan  Orheianu  şi  Cucoana 
Catinca  se  frământă  la  picioarele  Celui  Răstignit,  Îşi  aştern  în 
rugăciunile  lor  zămislite  din  dureri  cumplite  ţoală  nădejdea. 

singura  lor  nădejde.  Indurarea  se  coboară  asupra  lor,  cu  bine¬ 
cuvântările  ei  —  şi  cei  logodiţi  cu  moartea,  sânt  izbăviţi. 

Acesta  este  cuprinsul  broşurei  educative  care  nu  este  lip¬ 
sită  nici  de  calităţi  literare. 

* 

Anuarul  liceului  ortodox  român  „Andreiu  Şaguna“  din 
Braşov,  anul  jubilar  1924 — 25,  al  75-lea  an  şcolar,  publicat  de 
Dr.  fostf  Blaga,  director  Tip.  A.  Mureşanu  Branisce  et.  Co., 
Braşov  1925,  Pag.  264  format  mare.  Preţul  120  Lei.  —  Fru¬ 
moasa  şi  înţeleaptă  datină  veche  dela  şcoalele  ortodoxe  din 
Braşov  de  a  scoate  anuar,  a  atins  anul  acesta  o  culme.  La 
50  de  ani  de'a  durarea  vetrei  de  lumină  din  Scheii  Braşovului, 
regretatul  profesor  şi  academician  Andreiu  Bârseanu  alcătuise 
monumentala  operă  care  închidea  în  paginile  sale  toată  zbu¬ 
ciumata  şi  glioasa  istorie  de  până  atunci  a  şcoalelor  medii  con¬ 
fesionale  din  Braşov.  După  25  de  ani,  păr.  protopop  şi  director 
Dr.  losif  Biaga  completează,  cu  o  incontestabilă  competenţă, 
opera  ilustrului  său  înaintaş  in  apostolat,  alcătuind  voluminosul 
şi  preţiosul  anuar,  pe  care  colaborarea  unor  distinşi  elevi  şi 
profesori  ai  liceului  îi  scoate  din  cadrul  simplelor  anale,  făcând 
din  el  un  îmbelşugat  magazin  de  literatură  şi  ştiinţă.  Anuarul 
de  care  vorbim  este  o  credincioasă  oglindă  a  hărniciei  şi  de¬ 
votamentului  care  a  izvorât  în  decurs  de  25  de  ani  dintre  zi¬ 
durile  durate  din  jertfă  curată  românească  ale  şcoalelor  din 
Braşov.  El  poate  şi  trebue  să  împodobească  masa  nu  numai 
a  fiecărui  actual  sau  fost  elev  al  liceului  ort.  «A.  Şaguna»,  ci 
a  fiecărui  român  care  vrea  să  ’nveţe  a  preţui  un  trecut  glorios, 
pentru  a  primi  izbăvitoare  sugestii  pentru  viitor. 

* 

împărăţia  lui  Dumnezeu  după  Noul  Testament  de  Pr. 

Ptof.  Dr.  C ik.  f.  Gkia.  Institutul  de  arte  grafice  «Ramuri», 
Craiova  1925.  Pag.  86,  format  mic.  Preţul  20  Lei.  —  Sântem 
abia  in  perioda  de  formare  a  unei  literaturi  teologice  româ¬ 
neşti,  de  aceea  orice  contribuţie  temeinică  la  rezolvirea  acestei 
importante  probleme,  trebue  să  inspire  justificate  mulţumiri 
spirituale. 

lată  pricina  pentru  care  deja  titlul  nouei  lucrări  a  păr.  Dr. 
Oh.  [.'Oh ia,  mi-a  sugerat  o  vădită  bucurie.  Broşura  tipărită  cu 
Îngrijirea  care  face  cinste  institutului  «Ramuri»  dela  Craiova, 
cuprinde  o  problemă  de  cea  mai  mare  importanţă.  Ea  sinte¬ 
tizează  însăşi  esenţa  Evangheliei  Mântuitorului  si  idealul  care 
trebue  să  popularizeze  toate  străduinţele  omeneşti,  îndeosebi  ale 
slujitorilor  altarului  lui  Hristos. 

Problema  împărăţiei  lui  Dumnezeu  este  tratată,  foarte  just, 
generic.  Autorul  găseşte  ideia  încă  în  perioda  mozaică.  Ea 
se  întrupează  în  viziunea  superioară  a  profeţilor  ca  o  împă¬ 
răţie  ideală  —  oricât  ar  fi  de  pământesc  coloritul  înfăţişerii  ei. 

Laturea  naţional- politică  a  noţiunii  se  accentuiază  în  perioda  de 
după  robia  babilonică.  Idealul  mesianist  propoveduit  de  marii 
profeţi  se  eclipsează  şi  norodul  jidovesc,  frământat  de  năcazuri 
fără  de  sfârşit,  aşteaptă  desnădăjduit  realizarea  împărăţiei  lui 
Dumnezeu  prin  intervenţia  unui  desrobitor  politic.  Visul  lui 
nu  s’a  realizat,  căci  «împărăţia  mea  nu  este  din  lumea  aceasta», 
loan  Botezătorul,  cel  mai  mare  profet  al  legii  celei .  vechi  şi 
prevestitorul  legii  celei  nouă,  se  ridică  în  apostolatul  său  la 
înălţimi  nebănuite.  «Pocăiţi-vă,  că  s’a  apropiat  împărăţia  ceru¬ 
rilor».  ^Faceţi  fapte  vrednice  de  pocăinţă»  —  este  strigătul  lui. 

După  el  vine  Mântuitorul,  care  prin  jertfa  sa  ne-a  indicat 
drumul  şi  ne-a  deschis  porţile  împărăţiei  celei  vecinice.  In 
concepţia,  mai  bine  zis:  in  viziunea  Lui  —  împărăţia  lui  Dum¬ 
nezeu  începe  în  lumea  aceasta;  ea  nu  se  desăvârşeşte  însă 
decât  într’o  lume  apocaliptică,  în  lumea  spiritualităţii  absolute, 
unde  «nici  nu  se  însoară,  nici  nu  se  mărită  oamenii,  ci  vor  fi 
ca  îngerii». 

Aceasta  este  ideia  care  se  desprinde  şi  din  propoveduirea 
sf.  Apostoli. 

Lucrarea  părintelui  Ghia  prezintă  un  incontestabil  interes 
ştiinţific,  întrucât  ea  este  zidită  sistematic  şi  cu  utilizarea  unui 
remarcabil  aparat  bibliografic.  O  recomandăm  îndeosebi  stu- 
denţimii  noastre  teologice.  N.  Colan, 


CRONICĂ  BISERICEASCÂ-CULTURALĂ. 

Congresul  Asociaţiei  generale  a  clerului  ortodox.  In 

25  şi  26  August  a.  c.  s’a  ţinut  la  Cernăuţi  al  treilea  congres  al 
preoţimii  ortodoxe  organizate.  Au  participat  peste  400  de  preoţi 
din  toate  unghiurile  ţării.  Deschiderea  congresului  s’a  făcut  — 
după  sf.  Liturghie  —  în  splendida  sală  sinodală  a  grandiosului 
palat  mitropolitan.  Remarcăm  prezenţa  P.  S.  Ipoiit  Vorobchie- 
vici,  vicar  arhiepiscopesc,  a  dlui  prof.  univ.  [.  Nistor,  ministrul 
Bucovinei,  a  d-!ui  M.  Bercianu,  vice  primarul  capitalei  şi  zelozul 
sprijinitor  al  idealurilor  bisericii  noastre.  Prezidează  păr.  prof. 
univ.  /.  Popescu  Mălieşti. 

La  ordinea  zilei  erau  două  probleme  deopotrivă  de  co¬ 
vârşitoare  prin  importanţa  şi  actualitatea  lor:  presa  bisericească 
şi  înzestrarea  bisericii. 

Din  interesantele  şi  pe  alocurea  furtunoasele  desbateri  s’au 
cristalizat  următoarele  hotărlri :  Se  înfiinţează  un  cotidian  al  preo- 
ţinti.  El  va  fi  independent  faţă  de  orice  partid  politic  sau  ten¬ 
dinţe  clericale.  Rostul  lui  va  fi  să  călăuzească  opinia  publică 
privind  problemele  vieţii  obşteşti  prin  prizma  curată  a  cugetării 
creştine.  Congresiştii  entuziasmaţi  de  această  iniţiativă  au  semnat 
în  câteva  minute  suma  de  circa  250,000  Lei.  Fondul  necesar 


REVISTA  TEOLOGICĂ 


282 


se  va  complecta  prin  contribuţia  lunară  de  20  Lei  din  partea 
fiecărui  preot  (propunerea  dlut  Tudor  Popescu)  şi  din  alte  iz- 
voare.  Delegaţia  congresuală  va  avea  sarcina  de  a  face  toate 
pregătirile  necesare  pentru  realizarea  acestei  hotărâri  şi  va  ra¬ 
porta  viitorului  congres  (la  nevoie,  extraordinar). 

Problema  înzestrării  bisericii  (referent:  păr.  I.  Georgescu 
Duşumea)  a  fost  soluţiouată  în  senzul  memoriului  pe  care  Asoc. 
clerului  A.  Şaguna»  din  mitropolia  Ardealului  il  formulase  încă 
în  congresul  său  din  anul  trecut  la  Oradea- Mare.  In  această 
chestiune  păr.  asesor  Dr.  Gh.  Ciuhandu,  dela  Arad  ca  unul  care 
se  ocupă  de  multă  vreme  cu  această  importantă  problemă,  a 
dat  congresului  preţioase  lămuriri. 

In  ziua  doua,  un  delegat  ai  eparhiei  Clujului  a  făcut  o 
largă  şi  documentată  espunere  a  mişcărilor  confesionale  din 
Maramurăş.  El  anunţă  congresului  că  în  acest  ţinut  o  mulţime 
de  sate  «unite»  au  trecut  in  bloc  la  ortodoxie.  Ministerul  Cul¬ 
telor  însă,  dovedind  un  enigmatic  esces  de  zel  în  aplicarea  legii 
ungureşti  privitoare  la  trecerile  confesionale,  a  adus  aceste  sate 
de-a  dreptul  la  exasperare.  Ele  au  revenit  ia  legea  strămoşească, 
în  schimb  au  rămas  fără  biserici.  Consternat  de  acest  procedeu 
ministerial,  care  oricât  ar  fi  de  legal  —  este  antinaţional  şi  anti¬ 
creştin,  congresul  hotăreşte  să  se  ceară  intervenţia  ministerului 
de  culte  pentru  votarea  cât  mai  urgentă  a  proectului  de  lege 
privitor  la  regimul  cultelor,  pentru  a  salva  libertatea  conştiinţei 
religioase  a  fraţilor  noştri  maranlurăşeni  şi  a  altora  cari  aşteaptă 
cu  sete  împrejurări  mai  drepte  pentru  revenirea  la  sinul  bise¬ 
ricii  neamului.  (Să  ni  se  ierte  vorba,  dar  până  ce  ne-am  căciulit 
la  Roma  să  încheiem  concordate...  tot  mai  bine  era  să  se  fi 
adus  legea  cultelor,  cruţând  câteva  milioane  aruncate’n  Tibru. 
Era  unui  din  puţinele  cazuri  când  lucrul  costa  ieftin  şi  totuşi 
—  făcea . . .) 

Fraţii  basarabeni  au  adus  câteva  chestiuni  de  o  vădită  im¬ 
portanţă  (între  altele  problema  calendarului  a  cărui  reformă  a 
zămislit  în  deosebi  în  unele  părţi  ale  Basarabiei  o  situaţie  re¬ 
ligioasă  delicată).  Comitetul  Asociaţiei  le  va  studia  şi  va  căuta 
soluţiile  posibile. 

In  ziua  a  treia  (27  Aug )  congresiştii  au  făcut  un  pelerinaj 
la  sf.  Mănăstire  Putna,  unde  se  odihnesc,  Invăluite’n  glorie  ne¬ 
veştejită,  osemintele  voevodului  Ştefan  cel  Mare.  Gestul  de  în¬ 
cheiere  al  congresului  dela  Cernăuţi  a  fost  înţelept  şi  nobil. 

♦ 

Pentru  pacea  lumii.  Reprezentanţii  statelor  grupate'n  So¬ 
cietatea  Naţiunilor  s'au  întrunit  din  nou  la  Geneva.  Dl  Painlev6, 
primul  ministru  al  Franţei,  a  rostit  cu  acest  prilej  un  discurs 
memorabil  arătând  dorinţa  sinceră  a  glorioasei  republici  pe  care-o 
conduce,  de  a  asigura  o  pace  durabilă  pentru  mult  zbuciumatul 
continent  european. 

Dl  Painlev6  a  vorbit  în  numele  Franţei.  Dar  nobilul  gând 
pe  care  l  a  subliniat  d-sa  este  de  bună  seamă  gândul  întregei 
lumi  civilizate,  e  dorinţa  ferbinte  a  oricărui  suflet  înfiorat  de 
prăpădul  ultimului  măcel  mondial,  e  crezul  sincer  al  oricărui 
suflet  iluminat  de  idealele  superioare  ale  umanităţii. 

Idealul  păcii  universale,  care  stă  la  temelia  Evanghelie, 
Mântuitorului,  se  reliefează  tot  mai  mult  pe  steagurile  de  luptă 
ale  Statelor  şi  culturilor.  Biserica,  guvernele,  diferitele  societăţii 
literatura,  presa  —  toate  întonează’n  cor  imnul  păcii,  toate  se 
zbat  în  căutarea  unor  mijloace  pentru  înlăturarea  crimei  colec¬ 
tive.  E  un  semn  îmbucurător,  potrivit  pentru  slujbe  de  mulţu¬ 
mită  lui  Dumnezeu,  pentru  jertfa  curată  a  Fiului  Său,  jertfă  care 
rodeşte.  Târziu  dar  sigur. 

lată  un  minunat  subiect  de  predici  pentru  ziua  eroilor, 
şi-o  constatare  vrednică  de  popularizat  în  şcoală.  Nu  incidental, 
ci  zilnic,  prin  spiritul  creştinesc  în  care  trebue  crescut  tineretul 
nostru  şi  al  celorlalte  neamuri.  In  deosebi  profesorilor  de  istorie 
le  e  deschisă  calea  unui  apostolat  pentru  pacea  lumii. 

* 

Mişcările  confesionale  în  Cehoslovacia  continuă.  Eve¬ 
nimentele  istorice  le  sporesc  pe-aiocurea  intensitatea.  Un  asltfel 
de  eveniment  a  fost  şi  aniversarea  reformatorului  loan  Huss, 
ars  pe  rug  de  către  catolici  în  1415.  Sărbătoarea  acestei  ani¬ 
versări  aranjată  de  oficialitatea  republicei  cehoslovace,  în  frunte 
cu  înţeleptul  său  preşedinte  Masaryk,  a  scos  din  sărite  pe  pă¬ 
rintele  dela  Roma  care  în  semn  de  protestare  şi-a  rechemat  pe 
reprezentantul  său  la  Praga,  pe  preabinecunoscutul  nunţiu  Mar- 
maggi.  Fireşte  această  rechemare  a  fost  camuflată  prin  plecarea 
lui  Marmaggi  într’un  simplu  —  concediu. 

Conflictul  dintre  Vatican  şi  Cehoslovacia  n’a  rămas  fără 
răsunet  nici  în  Biserica  catolică  din  harnica  republică,  prietină 
nouă.  El  s’a  resimţit  adânc  în  mişcările  confesionale  câri  se 
accentuează  tot  mai  în  defavorul  catolicismului  antinaţional  şi 
antidemocratic.  După  gazetele  ceheşti  numai  în  Praga  au  trecut, 
cu  prilejul  ultimelor  serbări  hussite,  peste  şase  mii  de  catolici 
la  celelalte  biserici.  Aceeaş  mişcare  s’a  înregistrat  şi  în  provincie. 
Astfel  semnele  vremii  la  care  asistăm  în  ţara  noastră,  le  con¬ 
statăm  şi  aiurea.  Şi  asta  ne  sporeşte  încrederea. 

* 

„Astrau  la  Reghin  Societatea  culturală  <Astra»  şi-aţinut 
congresul  anual  la  Reghin,  în  zilele  de  29  şi  30  August  a.  c. 
După  sf.  Liturghie  săvârşită  în  cele  două  biserici  româneşti  ale 
oraşului,  congresiştii  s’au  adunat  la  mormântul  adormitului  întru 
Domnul  Vasile  bar.  Pop,  fost  al  doilea  preşedinte  a)  «Astrei», 
dela  moartea  căruia  se  împlinesc  50  de  ani.  Vorbirea  come¬ 
morativă  a  rostit-o  Mitropolitul  Blajului  Dr.  V.  Suciu. 

La  ora  11  a.  m.  s'a  deschis  congresul  în  sala  teatrului.  In 
discursul  de  deschidere  Di  V.  Ooliiş  subliniază  personalitatea 

celor  doi  sărbătoriţi:  V.  bar.  Pop  şi  Visarion  Roman  şi  schi* 
ţeazâ,  în  cuvinte  pline  de  avânt,  problemele  a  căror  deslegare 
cade  în  sarcina  «Astrei*.  Au  mai  vorbit  păr.  Mitropolit  V.  Suciu, 
păr.  asesor  dela  Cluj  S.  Stanca,  păr.  prof,  Gheorghiu  din  Cer¬ 
năuţi,  Pan  Halipa  din  Chişinâu  şi  alţii. 

[n  şedinţele  următoare  s’au  discutat  pe  larg  şi  cu  un  deo¬ 
sebit  interes,  problemele  culturale  ale  «Asociaţiunii». 

Fostul  preşedinte,  dl  V.  Goldiş  a  fost  reales  cu  aclamaţie 
şi  cu  nesfârşite  manifestări  de  simpatie. 

Conductul  etnografic  a  fost  pitoresc  şi  impunător.  Păcat 
că  timpul  prea  puţin  favorabil  a  împiedecat  unele  comune  din 
jurul  Reghinului,  să  participe  la  el.  Din  desfăşurarea  congre¬ 
sului  se  desprinde  o  notă  îmbucurătoare:  «Astra»  —  datorită 
conducerii  înţelepte  şi  activităţii  dlui  V.  Goldiş,  —  e  pe  cale 
de  a  reînvia  din  somnul  senilităţii  sale. 

Avem  totuşi  un  regret,  izvorît  dintr’o  ciudată  inconsecvenţă 
dintre  ceeace  se  spune  şi  ceeace  se  face  (fireşte,  vina  întreagă 
o  poartă  comisia  de  ca’ndidare).  Di  prezident  V.  Goldiş  a  ac¬ 
centuat  cu  atâta  dreptate  că  «Astra»  trebue  să-şi  lărgească  te¬ 
renul  de  activitate;  interesul  ei  trebue  să  se  îndrepte  în  mare 
parte  cătră  massele  muncitoreşti,  îmbrăţişându-Ie  şi  cârmuindu-le 
idealurile  în  aşa  fel,  ca  ele  să  devină  tot  mai  mult  un  factor 
util  patriei  şi  neamului.  In  scopul  acesta  a  propus  şi  înfiinţarea 
unei  secţii  speciale.  Comisia  de  candidare  însă  a  găsit  de  cu¬ 
viinţă  să  uite  de  aceste  gânduri  înţelepte  a  dlui  prezident  şi 
să  debarce  din  comitetul  central  al  «Astrei»  pe  unicul  membru 
pe  care-1  avea  acolo  muncitorimea. 

La  mijloc  trebue  să  fi  fost  sau  o  miopie,  sau  o  sforărie 
a  vr’unui  «biograf»  al  lui  Gheorghe  Lazăr. 

Tot  din  aceleaşi  cercuri  «nepreocupate»  trebue  să  se  fi 
pus  Ia  cale,  in  chip  ocult,  şi  eliminarea  din  comitet  a  dlor  Dr. 
losif  Blaga,  protopop  şi  director  al  liceului  ortodox  «A.  Şaguna» 
din  Braşov,  Tr.  Scorobeţ,  asesor  consistorial  Ia  Sibiu  şi  Dr.  V. 
Stan,  directorul  şcoaiei  normale  «A.  Şaguna»  din  acelaş  Sibiu. 
Pentrucă  —  ascultaţi  numai  —  «Asociaţia»  este  «sanctuarul» 
în  care  nu  se  face  nici  politică,  nici  confesionalism. . . 

,  Neculce. 


NOTE  ŞI  INFORMAŢII. 


Notele  şi  observaţiile  din  «Un  drum  de  reculegere»  vor 
continua  în  numărul  viitor:  despre  Mănăstirea  Suceviţa,  Putna, 
Cernăuţi,  cu  congresul  preoţesc,  Vatra  Dornei  şi  drumul  de  în¬ 
toarcere  acasă,  peia  Bistriţa,  Reghin,  cu  adunarea  generală  a 
Astrei,  Târgul  Murăş,  Cluj,  Oradea-mare,  Timişoara  şi  Arad,  cu 
Mănăstirea  Bodrogului. 

Cetitorii  tşi  aduc  aminte  că  Ungurii  din  nord-vestul  Ar* 
dealului  hotărîserâ  —  încă  acum  doi  ani  —  înfiinţarea  unei  epis¬ 
copii  reformate  la  Oradea-mare.  Episcopul  a  şi  fost  ales  în 
persoana  protopopului  Sulyok;  alegerea  însă  n’a  fost  aprobată 
de  guvernul  tării,  întrucât  nici  înfiinţarea  episcopiei  nu  se  fă¬ 
cuse  cu  încuviinţarea  Statului.  Problema  părea  luată  dela  or¬ 
dinea  zilei,  când  auzim  că  de  curând  Ungurii  au  purces  la  o 
nouă  alegere,  al  cărei  rezultat  nu  se  cunoaşte  încă,  pentrucă 
Ungurii  sânt  hotărîţi  să  nu  despoaie  scrutiniul  pânăce  nu  va 
sosi  dela  Bucureşti  aprobarea  legală  a  nouei  episcopii  reformate. 

lată  ce  scrie  ziarul  «Cuvântul»  în  această  chestiune:  «Con¬ 
stituţia  prevede  un  anumit  număr  de  credincioşi,  pentrucă  o 
nouă  episcopie,  de  orice  confesiune,  să  poată  lua  fiinţă.  Acea- 
sta-i  una  dintre  condiţiuni.  De  aită  parte  nu  se  poate  vorbi, 
fără  prejudecată,  de  înfiinţarea  unei  episcopii  maghiare  reformate. 

Avem  una  în  fiinţă,  numai  una  —  dar  prea  de  ajuns.  Căci 
această  episcopie  —  dela  Cluj  —  n'a  făcut  decând  este  sub 
stăpânire  românească,  decât  să  agite  împotriva  României.  Epis¬ 
copul  din  fruntea  ei  —  dl  Carol  Nagy  —  este  persoana  care 
trebuia  de  mult  sâ  figureze  în  fruntea  chiriarhilor  alungaţi  din 
ţară.  11  avem  pe  dl  Nagy  —  şi  ne  este  prea  destul.  Acest 
episcop  a  fost  aducătorul  in  ţară  a  tuturor  delegaţiilor  reformate 
cari  ne-au  ponegrit  pe  urmă  în  toate  ţările,  la  toate  conferin¬ 
ţele,  prin  toate  publicaţiunile.  Acest  episcop  a  publicat  pasto¬ 
rale  antiromâneşti.  lat  Duminecă  —  acum  trei  zile  —  s’au  cetit 
din  ordinul  său,  în  toate  bisericile  reformate,  îndemnuri  de  im 
plorare  a  cercurilor  ca  România  să  iasă  înfrântă  dela  conferinţa 
Ligti  Naţiunilor. 

Prin  urmare  nu  se  poate  da  protopopilor  reformaţi  dela 
graniţă  această  încuviinţare,  decât  dupăce  existenta  autoritate 
supremă  a  reformaţilor  din  România  va  da  dovadă  în  de  ajuns, 
că  o  nouă  eparhie  de  această  confesiune  este  tolerabilă  pe  pă 
mântui  acesta 

Statul  român  e  destul  de  mărinimos  şi  ar  cădea  de  acord. 
Dar  voesc  conducătorii  confesiunii  reformate  să  ajungă  la  în¬ 
voiala  aceasta  cu  statul  român?» 

* 

Serbările  desfăşurate  la  Braşov  cu  prilejul  împlinirii  alor 
trei  pătrare  de  veac  dela  zidirea  liceului  ortodox,  care  poaită 
astăzi  numele  dătătorului  de  legi  şi  datini,  mitrop.  Andreiu  Şa- 
guna,  au  lăsat  urme  adânci  în  sufletele  tuturor  celorce  s’au  îm¬ 
părtăşit  de  măreţia  lor.  Presa  întreagă  s’a  ocupat  de  ele,  zile 
şi  săptămâni  de-arândul,  subliniind  după  cuviinţă  înţelepciunea 
şi  spiritul  de  jertfă  al  harnicilor  noştri  înaintaşi  din  Ţara  Bârsei, 
cari  au  întemeiat,  în  împrejurări  cât  se  poate  de  vitrege,  lă¬ 
caşul  de  izbăvitoare  lumină  creştinească. 

Dar  cea  mai  elocventă  recunoaştere  a  operei  naţionale 
realizate  de  jertfelnîcii  întemeietori  şi  dascăli  ai  cetăţii  culturale 

de  sub  Tâmpa  este  dania  de  un  milion  de  Lei  a  Ministerului 
instrucţiunii  publice  şi  făgăduiala  că  va  acorda  şi  de  aci  înainte 
ajutorul  material  pentru  susţinerea  liceului  confesional  *Andreiu 
Şaguna».  Era  o  datorie  morală  a  statului  român  —  şi  ne  bu¬ 
curăm  că  ţine  să  şi-o  îndeplinească. 

Aceste  rânduri  sânt  sonsacrate  însă  îndeosebi  spre  lauda 
celorce  au  dovedit  că  spiritul  de  recunoştinţă  şi  de  jertfă  nu 
s’a  stins  nici  în  sufletele  generaţiei  contimporane:  Păr.  loan  Ma- 
ximilian  din  Stupini,  care  a  dăruit  liceului  toată  roada  strădalnicei 
sale  vieţi,  —  pământ  în  valoare  de  un  milion  de  Lei.  Dania 
păr.  Maximilian  e  cu  atât  mai  valoroasă,  cu  cât  ea  este  rezul¬ 
tatul  unei  munci  cinstite  şi  a  unei  chiverniseli  cu  cruţare  —  nu 
al  unei  lovituri  de  bursă  sau  al. unei  <afaceri  celebre».  Chipul 
părintelui,  care  prin  gestul  său  generos  a  concretizat  mai  plastic 
decât  oricine  spiritul  în  care  liceul  ortodox  din  Braşov  şi-a 
crescut  elevii,  se  va  păstra  cu  sfinţenie  în  sala  festivă  a  «gim¬ 
naziului»,  alături  de  alţi  tovarăşi  de  jertfă  —  ca  fiind  vecinică 

pildă  grăitoare  pentru  generaţiile  ce  vor  veni. 

* 

Redactorii  «Unirii»  dela  Blaj,  care ’n  lipsa  unor  memorabile 
momente  din  viaţa  bisericii  neo-papistaşe,  ţin  să  se  agaţe  de 
toate  evenimentele  din  viaţa  altor  Biserici  —  stropindu  le  cu 
noroiul  călimarei  lor  —  nu  s’au  putut  răbda  să  nu  împroaşte 
şi  conferenţa  creştinismului  practic  dela  Stockholm.  Pentru  fai¬ 
moşii  «reprezentanţi  ai  apusului  luminat»  şi  pentru  cei  mai  proas¬ 
peţi  idololatri  ai  infalibilităţii  papale,  conferenţa  care  a  întrunit 
în  capitala  Suediei  tot  ce  are  protestantismul  mondial  mai  se¬ 
lect  (ne  mai  vorbind  de  reprezentanţii  Bisericii  ortodoxe  care 
—  după  aceiaşi  iluştrii  conducători  ai  «minorităţii  române»  este 
în  plină  descompunere)  —  s’au  ocupat  doar  de  nişte  « chestii 
mătuntt  şi  secundare ». 

Dl  A.  Russu  dela  Blaj,  dând  lecţii  Arhiepiscopului  Soder- 
blom  dela  Upsaia...  în  ceeace  priveşte  distincţia  problemelor 
importante  ale  creştinismului  practic...  Dle  Ranetti,  nu  scăpa 
ocazia,  că-i  păcat  de  ea... 

Congresul  Asociaţiei  clerului  «Andreiu  Şaguna»  din  Mi¬ 
tropolia  Ardealului  se  va  ţinea  Ia  Sibiu,  la  începutul  lunei  Noem- 
vrie  a.  c.  El  va  fi  consacrat,  sărbătoririi  celor  16  veacuri  îm¬ 
plinite  dela  sinodul  ecumenic  din  Niceea.  Titlul  conferenţelor 
ce  vor  fi  cetite  cu  acest  prilej  este:  1.  Importanţa  istorică  a 
sinodului  dela  Niceea,  2.  Importanţa  actuală  a  sinodului  dela 
Niceea.  3.  Problema  reînchegării  frontului  ortodox.  Congresul 
se  va  organiza  în  cadrul  unor  largi  solemnităţi. 

• 

Aflam,  că  dl  prof.  M.  Mihăileanu  dela  Piteşti  a  scos  de 
curând  o  carte  preţioasă  pentru  cateheţii  noştri!  şi  pentru  tine- 

ret  li  1  nostru  şcolar:  Explicarea  Evangheliilor  (pentru  cl.  II.  se¬ 
cundară  şi  mormală). 

* 

In  cursul  lunei  Octomvrie  va  ieşi  de  sub  tipar  volumul 
al  doilea  din  «  Vieţile  Sfinţilor »  de  M.  Sadbveanu  şi  D.  D.  Pă- 
trăşcanu. 

* 

Sântem  în  preajma  alegerii  corporaţiilor  bisericeşti  menite 
să  pună  în  practică  noua  lege  de  organizare  a  bisericii  orto¬ 
doxe  din  cuprinsul  României  Mari.  Foaia  de  educaţie  religioasă 
« Dumineca  ortodoxă-»,  publică  în  Nr.  său  din  urmă  (3—4)  pre¬ 
ţioase  îndrumări  cu  privire  la  acest  important  moment  de 
vieaţă  bisericească. 

«Punem  la  inima  creştinilor  ortodoxi  cu  dragoste  de  bise¬ 
rica  neamului  —  zice  apelul  —  ca  în  aceste  consilii  şi  sfaturi 
să  fie  aleşi  oameni  cari  au  cu  adtvărat  dragoste  de  Biserică; 
să  nu  aleagă  oameni  cari  se  gândesc  fa  interesele  lor,  sau  chiar 
din  aceia  cari  nu  au  alt  gând  decât  să-şi  bată  joc  de  Biserică». 

Avertismentele  de  felul  acestora  sânt  cât  se  poate  de 
opurtune,  căci  desvoîtarea  vieţii  noastre  bisericeşti  este  în  mare 
parte  în  funcţie  de  caracterul  elementelor  cari  vor  întră  in  cor¬ 
poraţiile  prevăzute  de  constituţia  noastră  bisericească. 

Presa  serioasă  are  prilejul  unei  campanii  de  pregătire  a 
opiniei  publice,  intrio  extraordinar  de  mare  problemă. 

* 

Pe  scaunul  patriarhatului  Constantinopolitan  a  fost  aşezat, 
cu  totalitatea  voturilor,  I  P.  S.  Vasile  IU,  fost  mitropolit  de 
Niceea.  Noul  patriarh  este  agreat  şi  de  guvernul  otoman,  aşa 
că  se  crede  că  va  fi  în  stare  să  restatornicească  pacea  religioasă 
a  mult  frământatei  cetăţi  ai  lui  Constantin  cel  mare. 

* 

Din  preţioasa  revistă  «Răsăritul»,  a  caselor  naţionale:  «In 
Elveţia,  Svedia,  Norvegia,  abia  la  o  mie  unul  nu  ştie  carte;  în 
Germania  doi  la  o  mie;  în  Scoţia  (Anglia)  7  la  mie;  în  Anglia 
şi  Statele  Unite  unui  la  fiecare  sută;  în  Franţa  doi  la  sută,  în 
Italia  48  la  sută,  în  Spania  63  Ia  sută.  Cu  un  cuvânt  ţările  ca¬ 
tolice  sânt  mai  înapoiate.  Naşteri  nelegiuite  se  vin  în  Londra 
4  la  sută;  in  Paris  48  nelegiuite  la  100  legitime;  Ia  Munchen 
la  100  naşteri  legitime  92  sunt  nelegitime,  la  Viena  Ia  100 
naşteri  legitime  se  adaugă  118  nelegiuite;  iar  ia  Roma  la  100 
naşteri  legitime  se  vin  242  nelegiuite». 

Deci,  şi  în  această  privinţă,  Roma  are  întâietate...  Cine 
vrea  să  comenteze  statistica  de  mai  sus,  o  poate  face.  Noi  re¬ 
nunţăm  la  ea. 

* 

Legea  repausului  duminecal  a  fost  votată  cu  sunet  mare. 
Lumea  legase  atâtea  nădejdi  de  această  lege.  Se  credea  că  ea 
va  îmbia  un  sprijin  puternic  şi  efectiv  preoţimii  noastre  în  lupta 

aprigă  ce-o  duce  împotriva  alcoholismuîuî  care  ne  duce  neamul 
la  degenerare.  Desamăgirea  a  întrecut  Insă  orice  margini,  căci 
noua  lege  lasă  cârciumile  deschise  în  după  amezile  duminecilor 
şi  zilelor  de  sărbători.  Drumul  creştinului  e  jalonat  de  ispite. 
Ieşind  din  casa  Domnului  el  va  întră  în  casa  satanei  şi  va  ră¬ 
mânea  în  cele  mai  multe  cazuri  convertitul  acesteia  din  urmă, 
Pentrucă  el  n’a  ajuns  încă  la  acea  maturitate  cerebrală,  care 
se  cere  pentru  adâncirea  şi  urmarea  cuvântului  paulin  (vor 
fi  auzit  vr’odată  de  ei  legiuitorii  noştri?):  «Toate-mi  sunt  slo¬ 
bode,  dar  nu  toate-mi  sunt  de  folos!» 

Dacă  credeţi  că  milioanele  ce  curg  în  visteria  statului  şi 
în  a  celor  mai  noui  oaspeţi  ai  pământului  românesc  sânt  mai 
de  preţ  pentru  viitorul  ţării  româneşti,  decât  sănătatea  tru¬ 
pească  şi  sufletească  a  satelor  noastre,  încalţe  faceţi-o  lată,  dom» 
nilor:  ardeţi  bibliotecile  şi  dărâmaţi  casele  culturale, 

* 

Tomisul,  foaia  oficială  a  eparhiei  Constanţa,  de  sub  con* 
ducerea  păr.  C.  Popescu,  este  în  al  doilea  an  al  rodniciei  sale 
apariţii.  De  mult  voiam  să  spunem  o  vorbă  despre  această  pu¬ 
blicaţie  care  trece  peste  importanţa  obicinuitelor  buletine  ofi¬ 
ciale  şi  prin  iscusinţa  cu  care  este  alcătuită  îşi  poate  revendica 
pe  dreptate  titlul  unei  reviste  de  zidire  sufletească.  Articolele 
pătrunse  de  o  cugetare  şi  simţire  creştinească  şi  cercetările  ştiin¬ 
ţifice  perioase  şi  traducerile  alese  sânt  întrerupte  cu  frângurete 
din  înţelepciunea  celor  înţelepţi  şi  completate  cu  informaţii  cari 
ţin  pe  cititor  la  curent  cu  ceeace  se  petrece  în  viaţa  noastră 
bisericească.  Ne  bucurăm  că  la  pitorescul  ţărm  al  mării  Negre 
s’a  aprins  un  far  de  lumină  creştinească. 

* 

Secţia  Arad  a  Asociaţiei  clerului  «Andrei  Şaguna»  şi-a  ţinut 
adunarea  generală  în  ziua  de  4  August  a.  c,  în  prezenţa  P.  S.  Episc. 
Grigorie,  a  dlui  Goldiş  prezidentul  «Astrei»  a  unui  mare  număr 
de  preoţi  şi  mireni.  După  frumoasele  discursuri  de  salut,  a  urmat 
conferenţa  păr.  Dr.  N.  Popovici,  profesor  la  Institutul  teologic 
din  Arad,  despre  importanţa  sinodului  ecumenic  dela  Niceea. 
O  vie  discuţie  s’a  încins  în  jurul  problemei  atât  de  actuale: 
Combaterea  alcoholismului,  tratată  cu  o  lăudabilă  temeinicie  de 
păr.  M.  Sora. 

Pe  lângă  obicinuitele  dări  de  seamă  asupra  activităţii  de 
peste  an  a  secţiei,  s’a  discutat  şi  chestia  ziarului  preoţimii  care 
formează  preocuparea  principală  a  Asociaţiei  generale  a  clerului. 
S’a  făcut  apel  pentru  sprijinirea  acestei  iniţiative  de  o  incon¬ 
testabilă  utilitate. 

Felul  în  care  a  decurs  adunarea  generală  este  o  dovadă 
că  preoţimea  din  eparhia  Aradului,  organizată  în  cadrele  Aso¬ 
ciaţiei  clerului  «A.  Şaguna»,  îşi  înţelege  chemarea  intensificân- 
du-şi  tot  mai  mult  râvna  în  slujba  lui  Hristos. 


